Skimmelsvamp [12 Tips til Fjernelse] Ultimativ Guide »\nGuide til fjernelse, forebyggelse og behandling\nHar du problemer med skimmelsvamp i din bolig? Har du konstateret eller opdaget skimmelsvamp? Så er det vigtigt, at du får det fjernet, alt efter i hvor stort omfang det er til stede.\nSkimmelsvamp kan give beboerne helbredsproblemer, da det frigiver stoffer, der kan være sundhedsskadelige. Måske ved du ikke, hvad du skal stille op med det skimmelsvamp, du har opdaget, eller du vil gerne forebygge det.\nSå læs med her for at blive klogere på, hvad du kan gøre for at fjerne skimmelsvamp.\nHvad er skimmelsvamp, og hvordan opstår det?\nKan du selv fjerne skimmelsvamp?\nHvornår skal du have professionel hjælp til fjernelse af skimmelsvamp?\nPris på fjernelse af skimmelsvamp – hvad koster det?\nPris på undersøgelse af skimmelsvamp\nSådan får du den bedste pris på skimmelsvamp behandling\nHvordan foregår skimmelsanering?\nFjern årsagen til skimmelsvampen\nSkimmelsvamp er et samlet begreb for små mikroorganismer, som er en gruppe af svampe, der normalvis vokser i naturen. Der er tre forhold, der er afgørende, for at skimmelsvamp kan vokse og trives. Det er varme, organisk materiale og fugt. Skimmelsvampen formerer sig ved nogle sporer, der spredes gennem luften. Når de gunstige betingelser er til stede, kan sporerne vokse og sprede sig.\nFarven på skimmelsvamp kan være alt fra hvid, lysegrå, sort, blågrå og næsten rødlig, og overfladen kan være lodden. Lugten er muggen og kan minde om lugten af jordslået stof. Det vil ikke nedbryde konstruktionen af huset, som andre svampe kan gøre. På den måde er det harmløst. Det er dog et tydeligt tegn på, at boligen er for fugtig, hvilket der skal gøres noget ved.\nSkimmelsvampen kan vokse alle steder, hvor der er fugtigt nok, og hvor der er organisk materiale. Der skal desuden også en høj temperatur til for vækstbetingelser. Det kan vokse på maling, tapetklister, papir og pap, ubehandlet træ, organisk isoleringsmaterialer, stof, læder og støv.\nTypiske steder, hvor skimmelsvamp vil vokse, er på badeværelset, hvis der ikke bliver luftet godt nok ud. Her sidder det ofte i fugerne mellem gulv og væggen eller på væg og loft. I dårligt isolerede boliger kan det vokse på vægge, lofter og bag møbler, som står op ad en kold ydervæg. Det kan også sidde i tapetet eller bag anden beklædning. Du finder det også meget typisk i kældre og på lofter, hvor det kan findes på vægge eller træværk.\nSkimmelsvamp opstår dermed på fugtige steder, hvilket kan være alle steder i huset. Det kan være, at der opstår fugt i huset på grund af dårlig isolering, eller at der dannes kondens på kolde ydervægge. Det ses som regel i ældre huse, men også i nye boliger kan skimmelsvamp forekomme. Det kan være, fordi boligen er tæt, og der ikke så ofte luftes ud. Det kan også stamme fra selve byggeriet, hvor der kan være fugt i beton, puds, maling osv.\nKældre og loftrum er ofte set med skimmelsvamp. I kældre vil ydervægge ikke tørre mod det fri, og de vil dermed være mere fugtige. Kældre er ofte heller ikke så godt isolerede og måske ikke opvarmet udefra. Hvis fugtproblemer kun opstår om sommeren som fugtige vægge og gulve, skal du kun lufte ud, når det er koldt og klart vejr, da den varme, fugtige sommerluft ellers vil trænge ind og sætte sig.\nPå loftrum opstår skimmelsvamp typisk, fordi der ikke er nok ventilation.\nFå 3 gratis tilbud på fjernelse af skimmel\nJa, det er muligt selv at fjerne skimmelsvamp. Hvis du har et mindre område med skimmelsvamp på en vaskbar overflade, kan du fjerne det ved at vaske med Rodalon, eller du kan bruge et bekæmpelsesmiddel som Protox.\nProtox Hysan er et middel til afrensning og desinfektion af skimmelsvamp. Det kan bruges på vægge, puds, tapet, bjælker, brædder og i kældre. Det efterlader ingen sundhedsskadelige kemiske rester. Det er vigtigt, at du får fjernet skimmelsvampen helt, da det ellers kan brede sig igen. Du skal skrubbe grundigt med produktet og huske at følge produktanvisningen. Det er vigtigt, at du ikke overdoserer, da midlerne kan være skadelige for miljøet. Der kan opstå misfarvning som følge af skimmelsvampen, og det vil midlerne ikke kunne fjerne.\nHvis du oplever skimmelsvamp i dine gummifuger på badeværelset, skal de skiftes. Nogle materialer kan ikke vaskes, men skal i stedet for smides ud eller fjernes, før problemet vil forsvinde. Det gælder eksempelvis tæpper, hvis dit gulv er belagt med tæpper.\nHar du et stort område med skimmelsvamp, er det vigtigt, at du lader en professionel om opgaven. Det skal gerne gøres med dampafrensning, kemisk afrensning, afrensning med is eller en mekanisk form for afrensning, hvilket du ikke selv kan udføre. Rådgiveren eller sanitørfirmaet vil afgøre, hvilke/hvilken afrensningsmetode/r der vil være bedst. Ofte kombinerer man metoder.\nI begge tilfælde er det vigtigt, at du finder årsagen til, hvorfor skimmelsvamp er opstået i første omgang. Ellers vil det blot komme tilbage, selvom du renser området. Opfugtningen skal stoppes og forbedres. Det vil et professionelt firma også kunne hjælpe med.\nFugt kan skyldes forskellige faktorer blandt andet:\nDårligt indeklima (boligen mangler udluftning)\nVideo: Guide til selv at fjerne skimmelsvamp i boligen\nSom nævnt er det vigtigt, at du får professionel hjælp ved større områder, der er angrebet af skimmelsvamp. Som en tommelfingerregel siger man, at du skal søge hjælp til områder, der er større end 20×20 cm i beboelsesrum og 2 kvm. i loftsrum.\nDu skal kontakte et svampebekæmpelsesfirma. Du kan læse mere om den professionelle behandling af skimmelsvamp i afsnittet ”Hvordan foregår skimmelsanering”.\nFjernelse af skimmelsvamp er vigtigt, særligt af større områder, da det ellers kan have sundhedsskadelige konsekvenser for dem, der bor i huset.\nNår du skal kontakte et professionelt firma, vil du naturligvis gerne kende til prisen. Den vil dog variere, så det er svært at sige en eksakt pris, da det kommer an på din unikke situation. Vi har lavet en generel pris ud fra forskellige firmaers priser.\nSkimmelsvamps fjernelse vil koste fra 4.000 kr. af områder op til 5 m2.\nSkimmelsvamps fjernelse vil koste fra 6.000 kr. af områder fra 5-10 m2.\nHvis området er større end det, skal du kontakte et firma for at få en pris.\nEn skimmeltekniker vil koste omkring 600 kr. i timen, og en fugttekniker vil koste det samme.\nSom du kan regne ud, er det ikke en billig omgang at få fjernet skimmelsvamp. Det kan dog være afgørende, før der sker større skade. Der er mange faktorer, der vil spille ind på prisen.\nHvilket område skimmelsvampen vokser i\nHvor stort et område, der er angrebet af skimmelsvamp\nOm skimmelsvampen sidder bag overflader\nOm materialer skal erstattes\nHvilken afrensningsmetode der skal bruges\nEn skimmelsvampsundersøgelse vil koste omkring 2.000 kr. for den første time. Som regel vil det være tilpas tid, men hvis ikke vil nogen firmaer regne med omkring 1.100 kr. i timen efterfølgende.\nHvis du gerne vil have udarbejdet en rapport, skal du være opmærksom på, at det koster ekstra. Prisen nævnt her dækker som regel undersøgelse af et enkelt rum.\nHvis det er hele huset eller lejligheden, der skal undersøges, vil prisen være:\n5.000-6.000 kr. for undersøgelse af lejlighed inkl. rapport.\n6.000-7.000 kr. for undersøgelse af hus inkl. rapport.\nNår du skal have behandling af skimmelsvamp, kan prisen hurtigt blive høj. Derfor er det vigtigt, at du sparer, hvor det er muligt. En måde at gøre dette på er ved at få flere tilbud. Det vil hjælpe dig til bedre at kunne vurdere en gennemsnitlig pris for lige præcis din situation, og du kan vælge den pris, du synes, er bedst.\nOfte kan du spare op til 20-30 % ved at researche på flere tilbud i stedet for at tage det første og det bedste. Det kan dog være et tidskrævende arbejde, hvorfor vi vil anbefale at benytte dig af 3byggetilbud.dk.\n3byggetilbud giver dig gratis og uforpligtende 3 tilbud, som du kan vælge mellem. Det betyder, at leverandørerne er i direkte konkurrence, og du slipper for arbejdet med at google dig frem til en masse tilbud eller ringe til forskellige firmaer. Det gør det nemt for dig, og du er desuden sikker på, at du får god kvalitet for pengene.\nTidligere kunder vurderer håndværkerne, og dermed er du sikker på, at kun de bedste bliver brugt. Det eneste, du skal gøre, er at indsende din opgave så detaljeret som muligt, og du vil blive ringet op med 3 tilbud. På den måde kommer du i gang med at løse problemet med det samme! Klik her for at få 3 gratis og uforpligtende tilbud.\nMange vil ikke være i tvivl, når de ser skimmelsvamp. Det er dog ikke altid, at man kan spotte hele omfanget med det blotte øje. Hvis du er i tvivl om, hvor alvorligt det er, skal du altid kontakte en professionel, som vil kunne hjælpe dig og teste det for dig.\nDet er muligt selv at købe et testkit, som du selv kan bruge. Dog er disse tests som regel ufuldstændige og kan ikke give et ordentligt svar på, hvor omfattende problemet er, og hvor det er opstået. Derfor får du den bedste vurdering, når du får rådgivning af en professionel. Testene, der vil blive brugt, er oftest: luftmåling, aftryksplader, mycometer-test og DNA-test. Nogle af dem kan du selv lave, hvorefter de skal sendes til et laboratorium, men det nemmeste vil være at få hjælp til hele processen af en fagkyndig person.\nDet kan foregå på den måde, at den bygningsfaglige vil lave en gennemgang af boligen ved at lave fugtmålinger på overfladerne. Det kan blive nødvendigt at åbne konstruktionen, hvis der er mistanke om skimmelsvamp bagved. Analyserne vil blive undersøgt i et laboratorium, hvor resultatet vil vise sig, og du kan sammen med fagmanden finde en løsning til problemet. På den måde er du helt sikker på, at grunden til problemet løses, og skimmelsvampen ikke kommer igen.\nEn anden måde, du kan være opmærksom på, om der er skimmelsvamp i boligen, er ved at være opmærksom på følgende symptomer:\nDu oplever irritation af luftveje\nIrriterede slimhinder i øjne, næse og hals – eksempelvis kløende øjne\nMuglugt i tøj og bolig\nDet er ikke sikkert, at du vil opleve en eller nogen af de symptomer, men hvis din bolig har skimmelsvamp, kan det udvikle sig til sundhedsskadelige symptomer som de nævnte her.\nSkimmelsanering er behandling af skimmelsvamp foretaget af professionelle. Det kan ske på forskellige måder, som beskrives her:\n1) Nedrivning: Hvis overfladen ikke kan renses, fordi den er for skrøbelig, vil man ofte rive overfladen ned/smide den ud. Det kan være gipsplader, tæpper, isolering, træværk og lignende. Der skal renses i konstruktionen bagved for at være sikker på, at det er helt væk.\n2) Mekanisk afrensning: Her vil man også fjerne det angrebne område. Skimmelsvampen vil kun være i de øverste lag af træ, puds eller lignende, da det ikke vil sidde inde i selve materialet. Dermed er overfladebehandlinger ofte nok såsom slibning eller sandblæsning. Træværk vil man eksempelvis slibe ned, og pudslag vil man fræse eller skrabe ned.\nDerefter støvsuger man grundigt med professionelle støvsugere, som renser luften for skimmelsporepartikler. Nogle gange skal man også afrense med en anden metode, for eksempel en kemisk afrensning, så man er sikker på, at alle skimmelsvampsporer er helt væk.\n3) Tøris afrensning: Ved denne metode anvender man isperler, der fordamper ved blæsning på overfladen. Det minder om sandblæsning. Man vil dog sjældent bruge den i beboelsesrum.\n4) Kemisk afrensning: er den mest brugte metode. Først vil man afrense tapet, puds, eller hvad der er tale om og støvsuge med professionelle støvsugere. Der findes forskellige midler til fjernelse af skimmelsvamp, men de slår alle skimmel og bakterier ihjel.\nNogle midler kan bruges af private personer, hvorimod andre kun må bruges af professionelle. Afrensningen sker ved en nedvaskning med en børste, klud eller lignende, og nogle gange vil man bruge en forstøver.\n5) Tågerens: Denne metode bruges ofte i kældre eller loftrum. Her sendes en tåge af desinficerede midler ud i rummet. Man bruger ikke metoden så ofte, da den er mere usikker, den vil nærmere blive brugt som en sidste afrensning.\n6) Tørdampafrensning: Det er en meget effektiv, men dyr metode. Den kaldes også for MicroClean metoden. Afrensning sker ved at frigive overophedet vanddamp under tryk direkte på overfladen. Skimmelen vil blive brændt ihjel med ca. 150 grader varmt damp. Man vil samtidig vaske overfladen og fjerne plamager osv. Der bruges ingen kemikalier. Afrensningen kan kun udføres af professionelle.\nDer skal altid afskærmes, så skimmelsporerne ikke vil sprede sig til andre dele af huset, og der vil altid sluttes af med en grundig rengøring.\nNår du kontakter et professionelt firma, vil processen ofte foregå på følgende måde:\nIdentifikation af årsag til skimmelsvamp\nFå 3 gratis tilbud på skimmel behandling\nSom allerede nævnt er det afgørende, at du fjerner årsagen til skimmelsvampen, da det ellers vil komme igen.\nHer er nogle gode råd til forebyggelse af skimmelsvamp, som også kan fjerne årsagen:\nSørg for at holde boligen tør\nSørg for at lufte ud. Det er en god idé at lave gennemtræk i boligen 5-10 minutter flere gange dagligt. Det gælder endnu mere udluftning på badeværelset og i køkkenet, som er rum, der hurtigt kan blive fugtige\nTør dit tøj udenfor, hvis det er muligt\nLad temperaturen være jævn i hele huset. Den skal helst ikke understige 18 grader\nDet er en god idé at holde friskluftsventiler i vinduesrammer og vægge åbne. Aftrækskanaler og udsugningsventiler skal også gerne være rene. Hvis du er i tvivl, kan du kontakte ejendomskontoret eller din udlejer\nSkimmelsvamp kan vokse i støv, så det er vigtigt, at du jævnligt støvsuger\nDet er vigtigt ikke at placere møbler op ad kolde ydervægge. Det kan ellers skabe kondens og et fugtigt miljø. Kolde ydervægge findes ofte i ældre og dårligt isolerede boliger\nDu kan tørre vægge og gulve af med en skraber, når du har været i bad\nHold øje med fugtskader og vandskader\nFå tjekket om taget er tæt. Er der utætheder omkring skorstene, kviste eller tagvinduer?\nFungerer kloak, dræn og afløb omkring huset?\nSom vi allerede har nævnt, kan der være forskellige årsager til dit fugtproblem. Det kan være utætte tag, vinduer eller dårligt isoleret hus. Det kan også være årsager, som skyldes, at du ikke har gjort det ovenstående, hvilket skaber et for fugtigt klima.


Kikærter - opskrifter på mad med kikærter\nMadkampen.dk » Ingredienser » Kikærter\nOpskrifter på mad med Kikærter\nHer er en liste over alle de spændende opskrifter, hvor kikærter indgår i retten. Hvis du finder en ret, som ikke hører til på listen, må du meget gerne fortælle os det.\nSpinatsalat med Kikærter & Ost\nRist kikærterne på en pande. Bland det sammen med spinat (skyllet og plukket)citronsaft, citronskal og olivenolie. Høvl osten over inden servering....\nPil hvidløgene og skær peberfrugten over og tag kernerne ud. Blend hvidløg, peberfrugt og kikærter i en blender. Tilsæt skyr - rød godt rundt, og smag til. Ønskes en tykkere konsistens, kan man tilsætte lidt flere kikærter. ...\nUdblød kikærterne 10-12 timer. Kog dem møre i nyt vand, ca. 1 time. Lad dem dryppe godt af i en si. Purér dem i foodprocessor sammen med citronsaft, hvidløg, olie og krydderier. Hvis mosen virker for fast, kan den tilsættes mere...\nMarokkansk Tagine Med Lam\nUdblød kikærterne natten over – i køleskabet eller et køligt sted – i rigeligt koldt vand. Hæld vandet fra og kog de udblødte kikærter i rigeligt nyt vand i 30-50 minutter (kogetiden kan variere en del). Hæld kogevandet fra. ...\n2825 madopskrifter i samlingen - d. 22.01.2021 - kl. 06:10 Bestil Pizza - Order Food on Marvin - Spot på Take away


Vanessa Mai på sin bryllupsrejse | Tyskschlager.dk\nVanessa Mai på sin bryllupsrejse\nVanessa Mai og hendes mand Andreas nyder deres bryllupsrejse i Maldiverne. Selvom Brylluppet var for mere end et år siden, så har tiden først været der nu. Til trods af frygt for flyvning var 17-timers rejsen absolut det værd.\nOg på billederne afslører Vanessa Mai, hvad de to laver:\nAt komme op er meget afslappet, det er først omkring klokken ti – efter det serveres morgenmaden udenfor. Så er det til stranden – og den første aften havde Andreas lavet en stearinlys middag til de to.\nEt opslag delt af VANESSA MAI (@vanessa.mai) den 8. Nov, 2018 kl. 8.07 PST\nMen på Maldiverne er vejret ikke altid sol og sommer, det viser Vanessa også.\nTidligere artikelDAS GROSSE SCHLAGERFEST – Die Party des Jahres 2019\nNæste artikelMatthias Reim giver spænding i Stuttgart\nNyt album fra Vanessa Mai kommer til august\nVanessa Mai: Arena Tour – Schlager 2019 vil blive udskudt!


Ingen danske sejre i den internationale springning onsdag i Odense - Ridehesten.com\nTina havde besøg af sin dansepartner Tobias, som fulgte hendes ridt fra tribunen. (Foto: Malene Reismer Vestergaard/Ridehesten.com)\nUlrik Kjær og Broholm's Apollo blev nummer to i lille tur. (Foto: Mette Andersen/Ridehesten.com)\nTina Lund og Citeaux kom ind på andenpladsen i store tur. (Foto: Malene Reismer Vestergaard/Ridehesten.com)\nTyske Dirk Ahlmann vandt lille tur med Carland. (Foto: Mette Andersen/Ridehesten.com)\nMartin Dinesen Neergaard blev nummer tre i ponyspringning med Ushuaia. (Foto: Malene Reismer Vestergaard/Ridehesten.com)\nFørst var det ponyerne som måtte kæmpe om placeringerne i en 115 cm klasse i to faser. Klassen blev vundet af norske Regine Eikild med Miss Aaron og andenpladsen gik til svenske Kristina Warg med Wild at Heart. Bedste danske ponyrytter var Martin Dinesen Neergaard med Ushuaia placeret som nummer tre. Herefter forløb en etstjernet lille tur på 130 cm i metode A. Her var der én dansker som var tæt på sejren, men han var desværre ikke så hurtig som konkurrenten fra Tyskland. Fynske Ulrik Kjær var så godt som på hjemmebane i Odense, hvor han med Broholms Apollo blev nummer to efter Dirk Ahlmann med Carland fra Tyskland. Dagen sluttede af CSI* Store tur. Hele 45 ekvipager var til start på JBK Arena og én enkelt rytter skidte sig ud. Det var vores nabo Line Raaholt med sin hest Gustav M2 fra Norge. Ekvipagen kom på banen som nummer syv og red en fejlfri fase så hurtigt at hun ikke var til at hente. Mange danske ryttere gjorde et ihærdigt forsøg, men lige meget hjalp det. Som sidste rytter i klassen kom en efteranmeldt Tina Lund med Citeaux. Det var nu kun op til dansepigen Tina at forsvare Danmark. Det blev også til en fejlfri fase to men knap så hurtig som Line Raaholt. Sejren er og bliver altså Norges. Danske Jill Thomassen og Cherie blev nummer tre og Emilie Martinsen blev placeret som nummer fire med Gucci. Tina Lund havde i øvrigt taget hele familien og sin dansepartner fra Vild Med Dans Tobias med til JBK stævnet i Odense. Her havde parret travlt med at stille op til diverse interviews og fotograferinger. Fra sidelinjen kunne Tobias nervøst følge sin veninde og der opstod vild jubel da Tina red nul.


Synne Garffs "Påskerejsen", kapitel 1\nEn hjertesyg dreng har ligget i sin seng på hospitalet i mange måneder, men en nat kommer pigen med de mildeste øjne og tager ham med på en fantastisk tidsrejse. Illustration fra "Påskerejsen": Kirsten Gjerding.\nAf Synne Garff 30-03-2012\nMørket havde for længst sænket sig. Drengen lå i hospitalssengen og så ud over byens tage. Han spejdede længselsfuldt efter lyset i vinduerne. Derude var der nogen, som grinede og hyggede sig. Derude blev livet levet. Lægerne havde ikke sagt det direkte til ham, men han kunne fornemme, at ingen mere troede på, at han skulle blive rask. Håbet var slukket i hans mors øjne. Hendes hævede øjenlåg afslørede, at hun ofte græd.\nHan var hjertesyg, havde ligget i sengen i mange måneder. Nat efter nat havde han lyttet efter helikopteren, som kom med nyt liv. Han havde set den store, mørke rovfugl i natten, hørt den baske metallisk med sine vinger. Men den kom aldrig med noget til ham.\nHvorfor er der ikke noget hjerte til mig? tænkte han og turde ikke lukke sine øjne. Tænk, hvis han vågnede op i en kiste, helt alene, omgivet af mørke. Han havde altid været mørkeræd. Tanken fik ham til at skælve. Han var jo kun et barn. Og børn måtte ikke dø. Det havde hans mor også skreget en dag. Nu sad hun i stolen ved siden af sengen og sov tungt. Han nænnede ikke vække hende. Hun havde våget trofast ved hans side de sidste mange uger.\nPludselig fyldtes stuen med et vidunderligt lys. For fodenden af sengen stod en pige omkranset af et strålende lys. Hun var på hans egen alder og havde de mildeste øjne, han nogensinde havde set.\n– Kom, sagde hun og rakte hånden frem imod ham. Uden at tøve lagde han sin hånd i hendes, og øjeblikket efter omsluttede det lune lys dem begge. De blev suget igennem en funklende stjernevrimmel. Det kildede så herligt i maven, at drengen lo hjerteligt. Åh, hvor var det længe siden, han havde leet.\nMed ét hørte suset op. Drengen så sig omkring. Han befandt sig i en gade, tæt pakket af glade mennesker, der viftede med store, grønne palmeblade. Grusvejen var også belagt med blade, som var det en fornem løber, der var rullet ud til ære for selveste kongen.\nDen kønne pige stod ved siden af i en lys kjole. Han havde selv en dragt på som de andre mænd. Og hans svage ben, som ikke havde villet lystre i flere måneder, var atter stærke.\n– Velkommen til Jerusalem, sagde pigen og rakte ham et palmeblad. I det samme kom en mand ridende på et æsel.\n– Jesus længe leve. Hurra! Hurra! Hurra! råbte folk og bøjede sig i støvet.\nJesus så beskedent tilbage på folkemængden.\n– Det er Guds søn! råbte en kvinde, stirrede op mod himlen og besvimede i armene på sin mand.\nDa Jesus passerede, vinkede han til pigen, der strålede af glæde.\n– Kender du ham? spurgte drengen forundret.\n– Ja da. Jeg kommer fra Kapernaum. Engang var min far meget syg. Han lå i sengen og kunne slet ikke røre sig. Han var lammet fra brystet og nedefter.\n– Altså syg ligesom mig, sagde drengen.\n– Så kom Jesus på besøg i vores by. Min fars venner bar hans seng over til det hus, hvor Jesus skulle tale. Men der var så mange mennesker, at de ikke kunne komme til. Derfor bandt de et tov om sengen og firede den ned igennem taget. Jesus så på min far og sagde:\nOg min far rejste sig, tog sengen og forlod huset for øjnene af dem alle sammen.\n– Hvor vildt!\n– Det må du nok sige. Min far løb hele vejen hjem, og vi festede i flere dage med vores venner. Jesus har udrettet mange andre mirakler. Han gjorde en mand, der hedder Lazarus, levende igen. Han kan fortælle de utroligste historier, ja, nogle har endda set ham gå på vandet. Men Jesus er slet ikke fin på den. Han spiser sammen med dem, som ingen gider at være sammen med. Og så taler han hele tiden om kærlighed, om at du skal elske din næste som dig selv og elske Gud af hele dit hjerte.\n– Men tror du virkelig på, at han er Guds søn?\nPigen lo en perlende latter. Som om det var det dummeste spørgsmål, hun nogensinde havde hørt.\n– Ja da. I de gamle skrifter står der, at Gud vil sende en frelser til verden. Og det er Jesus.\n– Tror jeg. Mange tror ligesom mig, at Jesus er Guds søn. Mit land er besat af romerske soldater, og vi håber, at Jesus kan hjælpe os med at smide romerne ud. Folk vil gøre Jesus til vores nye konge. Det skal nok gøre den nuværende konge, Herodes, gal i skralden. Den her søndag er begyndelsen på en af de mest dramatiske begivenheder i verdenshistorien, og du skal følge det hele sammen med mig, fra begyndelsen til enden. Hvis du altså har lyst. For det er en voldsom historie.\nDrengen så lige ind i pigens milde øjne. Ikke ti vilde heste kunne få ham til at sige nej. Og han var ikke det mindste bange.\n– Det vil jeg meget gerne, svarede han.\nSolen bagte ned på dem, så sveden sprang frem på panden. Hun rakte ham en flaske vand. Lige da drengen havde sat flasken for munden, hørte han en vred mandestemme hvisle:\n– Jeg slår Jesus ihjel.\nEn anden stemme skar igennem:\n– Rolig nu. Du må være tålmodig. Vi skal først tale med ypperstepræsterne. Det skal gå rigtigt til. Men vi skal nok slippe af med den plattenslager og gudsbespotter.\nDrengen vendte sig forskrækket om og så to mænd i fine klæder forsvinde i mængden. Pigen greb fat i hans arm.\n– Det er de skriftkloge. De er rasende på Jesus, fordi han siger, at han er Guds søn. Dem kommer du til at se meget mere til.\nEt par dage senere tog pigen drengen med til en lille by, der hed Betlehem. Midt på en mark lå en stald omgivet af får og lam, som sprang sorgløst rundt på små stakke af hø. Inde i stalden stod et par køer og tyggede drøv.\n– Ja, det var så her, det hele begyndte for 33 år siden, sagde pigen. – Her blev Jesus født!\nDer var hul i taget, væggene var beskidte, og der kom en ram lugt af kokasse fra det ene hjørne. Drengen rynkede panden.\n– I en stald?\n– Ja, det var det eneste sted, der var plads. Alle kroer var nemlig optaget, fordi folk var strømmet til Betlehem for at blive talt – det havde kejseren forlangt. Og Jesus’ mor, Maria, og hendes forlovede, Josef, måtte ride hele vejen fra byen Nazaret. En temmelig hård tur for en højgravid kvinde.\n– Blev han født lige her?\n– Jeps, lige midt på gulvet. Jesus blev svøbt i et tæppe og lagt i en krybbe. Den er her ikke mere.\nPigen så ud ad vinduet, op mod solen, der var hendes urskive.\n– Vi må hellere se at komme tilbage til Jerusalem. Der sker snart noget igen.\nJesus sad i skyggen af en palme, omgivet af sine 12 venner og talte, da børnene dukkede op:\n– Husk, I skal ikke dømme andre. Den dom, I dømmer med, skal I selv dømmes med, og det mål, I måler med, skal I selv blive målt med.\n– Hm, sagde Judas og lignede en, der tænkte, så det knagede.\nJesus vendte sig mod ham og spurgte:\n– Hvorfor ser du splinten i din brors øje, men ikke bjælken i dit eget?\n– Fordi bjælken har gjort mig blind, svarede Judas og så venligt på børnene. – Men så meget kan jeg da se, at I må være tørstige.\nHan rakte et glas frem med saft, som smagte sødt og blomsteragtigt, lidt som hyldebær, bare bedre, tænkte drengen.\n– Sid ned, sagde Judas og foldede et bomuldstæppe ud.\n– Jesus, vil du ikke nok fortælle historien om den barmhjertige samaritaner til min ven? spurgte pigen.\nOg så begyndte Jesus at fortælle om manden, der kom ridende på et æsel og blev overfaldet af banditter, som gav ham en ordentlig omgang prygl, stjal alle hans penge og lod ham ligge blødende i grøftekanten.\n– En præst kom forbi og fik øje på den sårede, men skyndte sig videre. Det samme gjorde en tempeltjener, der kom lidt efter, da han så alt blodet.\n– Undskyld, jeg afbryder, sagde drengen. – Men hvorfor hjalp den troende ikke den sårede?\n– De var måske bange for at komme for sent til gudstjenesten i templet. Eller også frygtede de selv at blive overfaldet. De skulle ikke nyde noget. Heldigvis kom der en mand fra Samaria forbi. Han fik ondt af manden i grøftekanten og skyllede hans blødende sår med vin, forbandt ham og bragte ham hen til den nærmeste kro. Her lagde han manden i seng og betalte for en overnatning, så den sårede kunne hvile ud. Og så sagde han til\nkroejeren, at han ville komme tilbage senere for at se til den sårede.\nPigen med de milde øjne strålede.\n– Ham kan jeg lide. Ham fra Samaria. Han var modig og gjorde det rigtige.\n– Ja, sagde Jesus. – Manden fra Samaria var barmhjertig, oven i købet over for en jøde, som normalt ikke bryder sig om folk fra Samaria.\n– Hvad er der galt med dem fra Samaria? hviskede drengen.\n– Ingen verdens ting, svarede pigen. – De er nok bare lidt anderledes end os. Og det bryder mennesker sig ikke om. Så bliver man usikker, ik’?\nSidst på dagen strøg store, tunge skyer hen over himlen. Pigen med de milde øjne satte sig på hug op ad muren til en stor gammel villa sammen med drengen. Hun anbragte pegefingeren på munden for at signalere, at han skulle være helt stille. Inde bag husets lukkede skodder var ypperstepræsterne og en gruppe skriftkloge samlet for at finde ud af, hvad de skulle stille op med Jesus. De var oprørte og vrede over, at folk mente, at Jesus var Guds søn. Drengen genkendte den vrede farisæer fra om søndagen; det var ham, der havde talt om at slå Jesus ihjel.\nIgen tordnede farisæeren mod Jesus.\n– Skal jeg ikke bare gå ud og smide en sten i hovedet på ham? spurgte han.\n– Nej, ikke nu, sagde en rolig mandestemme. – Ikke under påskefesten. Så risikerer vi, at der bliver ballade. Vi skal være snu.\n– Jamen, Jesus er farlig. Folk er vilde med ham. De danser efter hans pibe, som om han var Gud.\nI det samme bankede det på døren. Øjeblikket efter hørte drengen og pigen en velkendt stemme:\n– Til tjeneste. Jeg kan måske hjælpe med at fange Jesus.\nDrengen fór sammen.\n– Det er Judas, hviskede han til pigen.\nDrengen blev nu så nysgerrig, at han rejste sig og kiggede ind gennem en sprække i en af skodderne. Han fik øje på en gruppe jødiske præster. Foran dem stod Judas og slikkede sig nervøst om munden, mens han så ned i gulvet.\n– Hvorfor tilbyder han at fange Jesus? spurgte drengen og mærkede et stik i hjertet. – De er jo bedste venner?!\nPigen tyssede på ham. En af præsterne tømte en læderpung med mønter ud på bordet.\n– 30 sølvmønter. De kan blive dine. Lad os høre dine planer.\nJudas fortalte så, at Jesus skulle over i Getsemane Have og foreslog, at soldaterne kunne pågribe ham der.\n– Den er god med dig. Jesus er omgivet af sine disciple hele tiden. Hvordan kan vi vide, hvem der er hvem? spurgte farisæeren.\n– Ham, jeg kysser på kinden, er Jesus, svarede Judas.\n– Et kys, ha, den er god, lo farisæeren.\nHan samlede straks mønterne sammen og rakte læderpungen til Judas, der snuppede pengene og forsvandt.\nDrengen satte sig på hug med øjnene fuld af tårer.\n– Jeg fatter det ikke. Judas var så rar. Hvorfor vil Judas forråde sin bedste ven?\n– Måske er han blevet bange og skuffet, fordi han har indset, at Jesus ikke kan redde os fra romerne. Judas ved, at det kan blive rigtigt farligt at være ven med Jesus. De fleste mennesker svigter engang imellem dem, de elsker. Fordi de er bange eller svage. Har du aldrig gjort det?\nDrengen tænkte sig om og rødmede. Han plejede ikke uden videre at indrømme sine fejl, men pigens milde øjne fik ham til at sige:\n– Min bedste ven blev engang truet af nogle bøller. Jeg så det ske, men jeg stak af. For jeg var bange for at blive slået. Min ven fik nogle gevaldige blå mærker, og jeg fortryder stadig, at jeg ikke hjalp ham. Jeg var en dårlig kammerat. Ikke ligefrem den barmhjertige samaritaner.\n– Du inddrømmer i det mindste din fejl. Det er en god begyndelse.\n– Vi må stoppe Judas!\nPigen rystede på hovedet.\n– Desværre. Historien kan ikke gå om. Du vil de næste dage opleve en masse forfærdelige ting. Men husk: Det ender godt. Gud har sendt sin søn Jesus, for at han skal gennemgå alverdens lidelser, ligesom mennesker jo gør. Jesus skal dø for din og min skyld. Gud ser alt, og han følger med os ud i hver lillebitte afkrog af livet – uanset hvor kringlet den er, uanset hvor svært vi har det. Det vil du forstå, når du har oplevet hele historien.\nEn høj rumlen steg op fra drengens mave. Pigen smilede, så hendes skæve, hvide fortænder kom til syne.\n– Du er sulten. Glæd dig. I morgen torsdag skal du have det bedste lam, du nogensinde har smagt i dit liv. Jesus samles med sine disciple til sit sidste måltid. Men det er altså først i morgen. Kom. Vi skal tilbage til byen.\nFortsættes i Påskerejsen, kapitel 2.\nPåskerejsen, kapitel 2.\nPåskerejsen, kapitel 3.\nPåskerejsen, kapitel 4.


Kulturkapellet - Filmanmeldelse: Red Sparrow\nRed Sparrow (139 min.) Købefilm / 20th Century Fox Home Entertainment\nAnmeldt 24/9 2018, 14:01 af Torben Rølmer Bille\nFor det første opdager man at romanen, som filmens manuskript er baseret på, er skrevet af Jason Mathews, der i over 33 år arbejdede for CIA. Han fortæller blandt andet at mange af de teknikker, afhøringsmetoder, og måder som forskellige agenturer arbejder på, er skildret med udgangspunkt i (nu forældede men) virkelige spionteknikker. Han fortæller også, at CIA naturligvis insisterede på at nærlæse hans romanserie (ja, Red Sparrow er en filmatisering af første del af en bogtrilogi) før den blev udgivet, så de kunne sikre sig at han ikke afslørede elementer, som kunne bringe aktuelle operationer i fare.\nDet fortælles også at ideen om disse Spurveskoler, hvor unge, russiske kvinder blev trænet i at være spioner og ikke mindst i at forføre mandlige mål, langt fra er fri fantasi, men rent faktisk eksisterede. Projektet blev dog stoppet i starten af halvfemserne. Et lignende projekt blev også forsøgt startet op i USA som en slags modsvar, men det skulle vise sig at den amerikanske regering ikke helt var i stand til at kontrollere og manipulere deres unge kvinder på samme måde som det skete i Rusland, så det blev hurtigt opgivet.\nMan opdager også at filmen er instrueret af en instruktør, der kender filmens altoverskyggende hovedrolleindehaver ganske godt, for Frances Lawrence stod også bag de tre sidste dele i den populære Hunger Games-serie.\nTil gengæld mener instruktøren at deres tætte samarbejde var en af hovedårsagerne til at Lawrence i det hele taget turde at takke ja til rollen, især når den nu bød på en række af ganske kontroversielle, grænseoverskridende scener. Som en parentetisk bemærkning kan i øvrigt nævnes at filmens mest debatterede scene; altså den hvor Dominika (Lawrence) på Spurveskolen bliver bedt om at tage tøjet af og sprede ben for en mandlig kadet som hun hader, ifølge kommentarsporet er instruktørens ”favoritscene i hele filmen”. Du skal selv være velkommen til at læse hvad du nu vil ind i dette, men det er sådan ordene falder på kommentarsporet.\nEn af de elementer undertegnede undrede sig over, da filmen blev set første gang, var netop hvad det var der havde gjort at Jennifer Lawrence havde takket ja til filmen, men formodningen om, at det var fordi filmens heltinde var en både sammensat, ganske kompleks figur. Dominika skal hele tiden forsøge at navigere mellem de opgaver fædrelandet sætter hende til, muligheden for at spille dobbeltagent for at behage sin amerikanske kontaktperson og endelig finde ud af hvordan hun kan udnytte denne helt specielle situation til at forfølge personlige interesser. Genser man filmen med den optik, bliver det tydeligt, set fra skuespillerens synspunkt, at rollen både er udfordrende og interessant.\nSelv om det ville være en tilsnigelse at påstå at filmen også kan ses som en kommentar til #metoo-bevægelsen, idet filmen skildrer en kvinde, som først bliver udsat for statsautoriserede, nedværdigende overgreb, hvorefter hun pludselig indser at hun kan bruge sin femininitet og ikke mindst sin seksualitet som et magtredskab, så er det en film, der handler om at tage sit liv i egne hænder, selv om der er stærke kræfter der forsøger at kontrollere en.\nSom nævnt er der på BluRay-skiven inkluderet et både ganske omfattende ekstramateriale (7 kortere film der går bag om filmen, på hver mellem 17 og 10 minutter, slettede scener samt instruktørens kommentarspor der også kan til/fravælges på de slettede scener). Dette tilføjer en masse ganske interessant information til selve filmen. Det handler ikke kun om de bevidste til- og fravalg som filmskaberne har måtte gøre undervejs, skuespillerne, der fortæller om deres arbejde med hinanden og filmen, hvordan filmen har fået sit ganske fede look, om de valg der skulle træffes ift. locations og kostumer, og meget, meget mere. Kort sagt så er der gjort virkeligt meget ud af ekstramaterialet på denne disk.\nSå missede du filmen i biografen, og er du enten fan af spionthrillers eller af Jennifer Lawrence så burde du give Red Sparrow et skud. Det er en spændingsfilm, der fungerer ganske fint og for en gang skyld har en interessant kvindelig hovedrolle. Den tager sig måske lidt for god tid til at fortælle sin historie og bygge sine figurer op, men det er også nødvendigt, hvis man vil undgå de mest gængse klicheer. Det kan godt være at det kun er denne ene del af bogserien der ender med bliver omsat til film, men så kan det jo være at filmen på den måde bliver et incitament til at komme i gang med at læse trilogien.\n« The Shape of Water «\n» 10 x 10 »\nAnmeldt 24/9 2018, 14:01\nMere fra Frances Lawrence:\nJustin Haythe & Jason Mathews\nJennifer Lawrence, Joel Edgerton, Matthias Schoenaerts, Jeremy Irons, Charlotte Rampling, oma.


AN 2011 00025 – VR 2010 01058 – Costa Smeralda <w> - Indsigelse – Forvekslelighed\nDer blev fremsat indsigelse mod endelig registrering af VR 2010 01058 Costa Smeralda <w> for de ansøgte varer i klasse 33. Indsigelsen blev begrundet med, at indehavers mærke er forveksleligt med indsigers ældre varemærke Vina Esmeralda <w>. Patent- og Varemærkestyrelsen tog ikke indsigelsen til følge og opretholdt registreringen i sin helhed. Denne afgørelse blev indbragt for Ankenævnet for Patenter og Varemærker, som omgjorde afgørelsen således, at registreringen opretholdes for de registrerede varer i klasse 30 men ophæves, for så vidt angår varerne i klasse 33.\nÅr 2012, den 16. februar afsagde Ankenævnet for Patenter og Varemærker\nfølgende kendelse i sagen AN 2011 00025\nMiguel Torres S.A., Spanien\nPatent- og Varemærkestyrelsens afgørelse af 16. maj 2011 vedr. VR 2010 01058 Costa Smeralda <w>\nAnkenævnet har behandlet sagen skriftligt, da det ikke er fundet nødvendigt med mundtlig forhandling.\nAnkenævnet er af den opfattelse, at betegnelserne ”vinã” og ”costa” af et betydeligt udsnit af de danske forbrugere vil blive forstået som hhv. ”vin” og ”kyst”, hvorfor disse dele af de to mærker må betragtes som havende et meget begrænset særpræg. Det er derfor de to sidste dele af mærkerne, hhv. ”Esmeralda” og ”Smeralda”, der skal tillægges størst vægt ved vurderingen af forvekslingsrisikoen, og når henses til, at varefortegnelserne er identiske, finder Ankenævnet efter en helhedsvurdering, at der består en risiko for forveksling mellem klagers og indehavers mærke ved brug af disse mærker for alkoholholdige drikke, jf. VML § 15, stk. 1, nr. 2.\nPatent- og Varemærkestyrelsen afgørelse af 16. maj 2011 omgøres, således at registreringen VR 2010 01058 Costa Smeralda <w> opretholdes for de af registreringen omfattede varer i klasse 30, men ophæves for så vidt angår varerne i klasse 33.\nDen 4. januar 2010 indleverede Erol Taskiran på vegne Mahmut Baysoz ansøgning om registrering af varemærket Costa Smeralda <w> for:\nKlasse 30: Kaffe, te, kakao, sukker, ris, tapioka, sago, kaffeerstatning, mel og næringsmidler af korn, brød, konditori- og konfekturevarer, spiseis, honning, sirup, gær, bagepulver, salt, sennep, eddike, saucer (krydrede), krydderier, råis.\nVaremærket blev registreret den 3. maj 2010 og efterfølgende publiceret i Dansk Varemærketidende den 19. maj 2010.\nDen 15. juli 2010 gjorde Zacco Denmark A/S indsigelse på vegne af MIGUEL TORRES S.A. mod gyldigheden af det registrerede mærke COSTA SMERALDA. Indsiger henviste til varemærkelovens § 23 i lovbekendtgørelse nr. 90 af 28. januar 2009. Indsiger gjorde gældende, at indsigers mærker VIÑA ESMERALDA, CTM000462242 og VIÑA ESMERALDA, VR 1982 01211 er forvekslelige med indehavers mærke COSTA SMERALDA, VR 2010 01058. Indsiger henviste derudover også til, at indsigers mærker er velkendte. Indehavers registrering blev begrænset i en anden indsigelsesafgørelse den 10. februar 2011 til ikke længere at omfatte klasse 43: Tilvejebringelse af mad og drikke, pizzeria.\nDen 16. maj 2011 traf Patent- og Varemærkestyrelsen afgørelse i sagen. Styrelsen tog ikke indsigelsen til følge og opretholdt registreringen i sin helhed. Styrelsen anførte følgende:\nI varemærkelovens § 15, stk. 1 nr. 2, står der, at et varemærke ikke kan registreres, hvis\nI varemærkelovens § 15, stk. 4, nr. 1 står der, at et varemærke er ligeledes udelukket fra registrering, hvis\n1) varemærket er identisk med eller ligner et ældre dansk varemærke efter stk. 2, og det søges registreret for varer eller tjenesteydelser af anden art end dem, for hvilke det ældre varemærke er registreret, når det ældre varemærke er velkendt her i landet, og brugen af det yngre varemærke ville medføre en utilbørlig udnyttelse af det ældre varemærkes særpræg eller renommé, eller sådan brug ville skade dette særpræg eller renommé\nIndehavers mærke: COSTA SMERALDA, VR 2010 01058\nRegistreret for: Klasse 30: Kaffe, te, kakao, sukker, ris, tapioka, sago, kaffeerstatning, mel og næringsmidler af korn, brød, konditori- og konfekturevarer, spiseis, honning, sirup, gær, bagepulver, salt, sennep, eddike, saucer (krydrede), krydderier, råis.\nIndsigers mærke: VIÑA ESMERALDA, CTM000462242\nRegistreret for: Klasse 33: Alcoholic beverages (except beers).\nIndsigers mærke: VIÑA ESMERALDA, VR 1982 01211\nRegistreret for: Klasse 33: Vin og spirituosa.\nVurdering af om indsigers mærke er velkendt:\nTil dokumentation for mærkets velkendthed har indsiger indsendt en udtalelse fra Vin og Spiritus Organisationen i Danmark (VSOD).\nAf udtalelsen fremgår bl.a. følgende ”In light of this material presented to us, we are of the opinion”. Udtalelsen er umiddelbart baseret på materiale som VSOD er blevet præsenteret for af indsiger. VSOD har ud fra dette materiale lavet en vurdering af mærkets velkendthed. Det virker derfor ikke til, at denne udtalelse er direkte baseret på organisationens egen kendskab til mærket. Styrelsen er ikke blevet præsenteret for det materiale, som er blevet forelagt VSOD, og har ikke haft mulighed for, at vurdere mærkets velkendhed på den baggrund. Det er derfor styrelsens vurdering, at denne udtalelse ikke kan stå alene i forhold til at dokumentere mærkets velkendthed i Danmark.\nHenset til at udtalelsen fra Vin og Spiritus Organisationen i Danmark (VSOD) er det eneste materiale som styrelsen er blevet præsenteret for og at der eksempelvis ikke er dokumentation for markedsandele og omsætningens størrelse, oplysninger om markedsføringsudgifter, undersøgelser af bekendthedsgrad, annoncer, brochurer, eller fakturaer, som kan angive bekendtheden hos den danske forbruger, er det styrelsens vurdering, at mærket ikke er velkendt i Danmark jf. varemærkelovens § 15 stk. 4, nr. 1.\nDa vi har vurderet, at det ikke er dokumenteret, at mærket er velkendt, er det derfor alene relevant at foretage en vurdering af om mærkerne er forvekslelige jf. varemærkelovens § 15 stk. 1, nr. 2.\nVurdering af forvekslelighed:\nDer er fuldstændigt sammenfald af varer mellem VR 1982 01211 og indehavers registrering i klasse 33. Der er ikke sammenfald i forhold til indehavers registrering i klasse 30.\nIndehavers mærke er et ordmærke, der består af ordene COSTA og SMERALDA, mens indsigers mærker er ordmærker består af ordene VIÑA og ESMERALDA. Ingen af ordene i indehavers mærke er således identiske med ordene i indsigers mærke.\nMærkerne indledes med de væsensforskellige ord COSTA og VIÑA. Ud over at begge ord slutter på A, er de synsmæssigt og lydligt meget forskellige. I forhold til det andet ord i mærkerne, så er indehaver ord SMERALDA fuldstændigt indeholdt i indsigers mærkers sidste ord ESMERALDA. Der er derfor både lydligt og visuelt lighed mellem de sidste to ord.\nOrdet VIÑA, i indsigers mærke, vil for den danske forbruger antyde, at mærket har noget med vin at gøre, men det må antages alene, at være suggestivt og ikke direkte beskrivende. VIÑA betyder ikke vin på spansk, men vingård eller vinbjerg. Den danske forbruger kan ikke antages at kende betydningen af ordet. VIÑA mangler ikke særpræg i forhold til varen vin. Der kan derfor ikke ses bort fra mærkedelen VIÑA. Ordet COSTA, i indehavers mærke, betyder kyst og er et at de ord fra de romanske sprog som må antages, at være kendt at den gennemsnitlige danske forbruger. Der er derfor også begrebsmæssig forskel mellem COSTA i indehavers mærke og VIÑA i indsigers mærke.\nOrdet ESMERALDA i indsigers mærke er et pigenavn og fremstår som sådan. Vurderingen af forvekslelighed mellem mærker, der består af navne er anderledes, idet der skal være en højere grad af syns- og lydmæssig lighed mellem mærkerne, for at disse findes ligner hinanden. Det antages således, at der skal mere til, førend forbrugerne tager fejl af mærker, der består af to forskellige navne. Dette skyldes, at personnavne som udgangspunkt anses for at have en forholdsvis snæver beskyttelse. Der er som ovenfor nævnt store lydlige og visuelle ligheder mellem ESMERALDA og SMERALDA. Denne lighed modarbejdes dog af, at ESMERALDA er et pigenavn, der som nævnt kræver en høj grad af lighed mellem mærkerne.\nUd fra en helhedsvurdering af mærket COSTA SMERALDA versus mærkerne VIÑA ESMERALDA er det styrelsens vurdering, at mærker ikke ligner hinanden. Således indledes mærkerne af to visuelt, lydligt og begrebsmæssigt helt forskellige ord. Da indsigers mærke derudover slutter med et pigenavn, der ikke er identisk med indehavers mærkes sidste ord er det styrelsens vurdering, at mærkerne ikke ligner hinanden.\nDa mærkerne ikke ligner hinanden i tilstrækkelig grad, er der ikke er risiko for forveksling mellem mærkerne, herunder at der kan antages en forbindelse mellem mærkerne.\nVi tager dermed ikke indsigelsen til følge, og registreringen er forsat gyldig.\nDenne afgørelse blev med brev af 8. juli 2011 fra klager, Miguel Torres S.A. v/Zacco Denmark A/S indbragt for Ankenævnet for Patenter og Varemærker med følgende påstand:\n”… Hermed skal vi på vegne klageren, Miguel Torres S.A. i medfør af Varemærkelovens § 46 anke den af Patent- og Varemærkestyrelsen den 16. maj 2011 trufne afgørelse i sag VR 2010 01058 COSTA SMERALDA og i den forbindelse nedlægge følgende\nDen den 16. maj 2011 trufne afgørelse i VR 2010 01058 ændres således, at kendetegnet COSTA ESMERALDA <ormærke> nægtes godkendt til endelig registrering for følgende varer i klasse 33: ”Alkoholholdige drikke (dog ikke øl)”.\nIndledningsvis skal klageren anføre, at der er tale om en direkte fejl, når Styrelsen i sin afgørelse slet ikke tager hensyn til at klagerens mærke er stærkt indarbejdet, hvilket klageren gør gældende bør have afgørende indflydelse på den samlede forvekslingsvurdering, særligt også fordi der er tale om de identiske varer.\nSom dokumentation for at mærket VINA ESMERALDA er stærkt indarbejdet i Danmark for vin fremlægges:\nBilag 1: Salgstal fra 1995 til og med 2010 i form af fakturaer sendt til klageren danske\nagent Bacardi-Martini Danmark A/S (1995 til 2007), COOP Danmark A/S\n(2008 og Hans Just A/S (2008 og frem)\nBilag 2: Brancheerklæring fra VSOD vedrørende varemærket VINA ESMERALDA\ndateret den 24. september 2010. Såfremt Ankenævnet ønsker en dansk\noversættelse af undersøgelsen, bedes man venligst meddele os dette.\nVed brev dateret den 15. juli 2010 indgav klageren formel indsigelse mod endelig registrering af VR 2010 01058 <ordmærke>, således at mærket skulle udslettes for alle varer vedrørende klasse 33, jf. bilag 3.\nVed brev af 24. september 2010 fremkom klageren med yderligere argumenter, jf. bilag 4.\nIndklagede har ikke på noget tidspunkt udtalt sig i sagen.\nPå dette grundlag traf Styrelsen afgørelse i sagen den 16. maj 2011, jf. bilag 5.\nat varemærket VINA ESMERALDA <ordmærke> gennem mere end 40 års brug\nfor vin i Danmark fremstår stærkt indarbejdet,\nat klagerens rettigheder til varemærket VINA ESMERALDA som følge af denne\nindarbejdelse nyder en bredere beskyttelse, særligt når der er tale om de\nidentiske varer, således at der ikke skal stilles de samme rigoristiske krav til\nmærkeligheden, jf. det bærende princip i EF-domstolens afgørelse i Sag C-\nat der samlet foreligger risiko for forveksling mellem klagerens rettigheder til VINA ESMERALDA <ordmærke> og indklagedes kendetegn COSTA SMERALDA <ordmærke>, idet det dominerende ordelement i begge mærker er henholdsvis ESMERALDA og SMERALDA, som både lydligt, visuelt og konceptuelt er forvekslelige, idet der skal tages hensyn til den særlige distinktivitet som varemærket VINA ESMERALDA besidder, som følge af den stærke indarbejdelse gennem 40 års brug i Danmark for vin – dette forøger risikoen for at der kan ske risiko for forveksling, herunder at det kan antages, at der er en forbindelse mellem mærkerne, herunder at indklagedes mærke COSTA SMERALDA er en variant af klagers vin produkter, jf. princippet fra EF-domstolens afgørelse i sag C-251/95 Sabel/Puma, jf. Varemærkelovens § 15, stk. 1, nr. 2, jf. Varemærkelovens § 4, stk. 1, nr. 2.\nKlageren ønsker at fremkomme med yderligere bevisligheder i sagen til dokumentation for den stærke indarbejdelse af varemærket VINA ESMERALDA i Danmark, hvorfor man ønsker fastsat en frist til at fremskaffe dette.\nDerudover ønsker klageren at få lejlighed til at fremkomme med yderligere anbringender i den forbindelse, samt ønsker tillige mulighed for at udtale sig, såfremt et indlæg fra indklagede eller dennes fuldmægtig måtte give anledning hertil.\nDer ønskes mundtlig forhandling i sagen, hvor undertegnede Christian L. Bardenfleth vil give møde for indsiger. Indlægget kan forventes af tage 20 minutter…”\nMed brev af 1. september 2011 fremsendte klager, Miguel Torres S.A. v/Zacco Denmark A/S følgende uddybet klagebegrundelse:\n”… Vi henviser til Ankenævnets skrivelse af 15. august 2011 og skal hermed vende tilbage til sagen.\nTil yderligere støtte for sagen, herunder for de anbringender, der er gjort gældende i vores anke, skal vi hermed fremlægge følgende dokumentation for brug og indarbejdelse af varemærket VINA ESMERALDA i Danmark:\nBilag 6 – Brev fra SuperBest amba af 17. august 2011, hvori bekræftes at VINA ESMERALDA markedsføres ca. 4 gange årligt i tilbudsavisen og at vinen er en fast del af markedssortimentet igennem en årrække. Tilbudsavisen udkommer i omtrent 1 million eksemplarer hver gang den udsendes på landsplan.\nBilag 7 – Tilbudsavis fra SuperBest gældende fra 27.03.2011 til 02.04.2011. Der vedlæges forside samt side hvor markedsføringen af VINA ESMERALDA fremgår som et eksempel på markedsføringen af varemærket.\nBilag 8 – Print fra www.superbest.dk fra 29.08.2001, hvoraf fremgår, at SuperBest har cirka 200 butikker fordelt over hele landet.\nBilag 9 – Brev fra Coop Danmark A/S af 19. august 2011, hvori bekræftes, at VINA ESMERALDA er en del af Kvickly, SuperBrugsen og Coop C sortiment og markedsføres cirka 6 - 8 gange årligt i deres respektive tilbudsaviser. Vinen har været en fast del af markedssortimentet igennem en årrække. Tilbudsaviserne udkommer i omtrent 1,2 millioner eksemplarer hver gang de udsendes på landsplan.\nBilag 10 – Tilbudsavis fra Kvickly gældende fra 31.07.20011 til 06.08.2011. Der vedlægges forside samt samt side hvor markedsføringen af VINA ESMERALDA fremgår som et eksempel på markedsføringen af varemærket.\nBilag 11 – Print fra www.kvickly.dk fra 29.08.2011. På kortet kan ses, hvor mange steder i Danmark et Kvickly varehus forefindes.\nBilag 12 – Tilbudsavis fra SuperBrugsen gældende fra 26.04.2011 til 01.05.2011. Der vedlægges forside samt side, hvor markedsføringen af VINA ESMERALDA fremgår som et eksempel på markedsføringen af varemærket.\nBilag 13 – Print fra www.superbrugsen.dk fra 29.08.2011, hvoraf fremgår, at der findes cirka 270 SuperBrugsen butikker i Danmark.\nVi skal fortsat forbeholde os at fremkomme med yderligere dokumentation for indarbejdelse, samt nye beviser og anbringender i øvrigt, såfremt et indlæg fra Mahmut Baysoz giver anledning hertil.\nDer ønskes fortsat mundtlig forhandling i sagen…”\nPatent- og Varemærkestyrelsen afgav med brev af 16. november 2011 følgende udtalelse:\n”… Under henvisning til Ankenævnets brev af den 3. november 2011 skal styrelsen udtale følgende:\nKlager har henvist til, at klagers mærke er ”stærkt indarbejdet”, og at styrelsen burde have taget hensyn hertil ved afgørelsen af den 16. maj 2011. Klager har i den forbindelse forelagt Ankenævnet yderligere materiale til dokumentation for påstanden om, at klagers mærke VINÃ ESMERALDA er indarbejdet i form af fakturaer for perioden 1995 til 2010.\nDet skal indledningsvist hertil bemærkes, at der i forbindelse med styrelsens behandling af indsigelsen alene var fremlagt en brancheerklæring fra brancheforeningen Vin og Spiritus Organisationen i Danmark (VSOD) til dokumentation for mærkets indarbejdelse og velkendthed. Styrelsen anførte på denne baggrund bl.a. følgende i indsigelsesafgørelsen:\n”Af udtalelsen fremgår bl.a. følgende ”In light of this material presented to us, we are of the opinion”. Udtalelsen er umiddelbart baseret på materiale som VSOD er blevet præsenteret for af indsiger. VSOD har ud fra dette materiale lavet en vurdering af mærkets velkendthed. Det virker derfor ikke til, at denne udtalelse er direkte baseret på organisationens egen kendskab til mærket. Styrelsen er ikke blevet præsenteret for det materiale, som er blevet forelagt VSOD, og har ikke haft mulighed for, at vurdere mærkets velkendhed på den baggrund. Det er derfor styrelsens vurdering, at denne udtalelse ikke kan stå alene i forhold til at dokumentere mærkets velkendthed i Danmark.”\nStyrelsen skal fastholde, at dette er en korrekt vurdering af det for styrelsen forelagte materiale til dokumentation for klagers mærkes indarbejdelse og velkendthed.\nDet nu for Ankenævnet forelagte materiale viser et salg af varen ”hvidvin” betegnet ”Torres Vinã Esmeralda”, ”Torres Vinã Esmeralda (SCR)” eller ”Torres Vinã Esmeralda Screwcap”. Styrelsen har sammenholdt det dermed oplyste salg af den nævnte vin med oplysningerne i Danmarks Statistiks Statistikbank om salg af vin i Danmark i samme periode. Klagers andel heraf kan opgøres som følger:\nAntal flasker (0,75 l)\nSalg af vin i liter pr. år\n%-mæssig andel af klagers salg af vin af samlet salg i Danmark\nSom det fremgår heraf, udgør klagers salg af vinen ”Torres Vinã Esmeralda” en yderst begrænset andel af det samlede salg af vin i Danmark, hvorfor oplysningerne om salg ikke i sig selv kan føre til en konklusion om, at klagers mærke VINÃ ESMERALDA må anses for indarbejdet eller velkendt. Tværtimod vidner disse tal om, at der alene er sket et begrænset salg af denne vin i perioden.\nSelvom en vare – hvorpå et varemærke er anvendt – kun sælges i begrænset antal, kan et sådant varemærke under særlige omstændigheder alligevel anses for indarbejdet eller velkendt på trods af det begrænsede salg. Sådanne særlige omstændigheder kan være til stede, hvis det dokumenteres, at der er sket en betydelig markedsføring eller at den pågældende vare er særligt eksklusiv, f.eks. fordi varen er kendt for en særlig kvalitet, er sjælden og eftertragtet, eller udgør en specialitet, der alene anvendes i begrænset omfang af en specialiseret omsætningskreds. I sådanne situationer vil den relevante omsætningskreds typisk også være begrænset, og vil ofte have et forholdsvist indgående kendskab til det pågældende brancheområde.\nI nærværende sag er varen imidlertid en almindelig forbrugsvare, nemlig bordvin. Det er i den forbindelse ikke dokumenteret, at klager har indarbejdet mærket gennem en betydelig markedsføring, eller at klagers vin har en sådan særlig kvalitet eller eksklusivitet, der kan begrunde, at omsætningskredsen – trods et yderst begrænset salg – tillægger vinen et særligt omdømme.\nSom anført i styrelsens afgørelse af den 16. maj 2011, så udgør brancheerklæringen ikke en sådan oplysning, der i sig selv bør føre til, at klagers mærke skal anses for indarbejdet. Således er brancheerklæringen tilsyneladende alene baseret på de oplysninger, der også nu er forelagt Ankenævnet, nemlig de fremlagte fakturaer, og er således ikke baseret på brancheforeningens kendskab til varemærkets omdømme eller lignende i den pågældende branche.\nDet er følgelig styrelsens opfattelse, at en konklusion om, at klagers mærke skal anses for indarbejdet eller velkendt – uden andre oplysninger end de forelagte fakturaer – ville føre til, at stort set alle varemærker anvendt for vin i Danmark på tilsvarende vis skulle anses for indarbejdet og velkendt, blot der dokumenteres et forholdsvis begrænset salg af den pågældende vin over en længere periode.\nDet er derfor fortsat styrelsens opfattelse, at klager ikke har dokumenteret, at klagers varemærke VINÃ ESMERALDA er indarbejdet eller velkendt, og at der følgelig heller ikke skal lægges vægt herpå ved vurderingen af risikoen for forveksling mellem de to mærker.\nMed hensyn til styrelsens vurdering af, om der består en risiko for forveksling mellem de to mærker COSTA SMERALDA og VINÃ ESMERALDA, når disse anvendes for vin, skal endvidere bemærkes, at disse to mærker efter styrelsens opfattelse adskiller sig tilstrækkeligt fra hinanden til, at der ikke består en sådan risiko.\nStyrelsen har i afgørelsen af den 16. maj 2011 lagt særlig vægt på, at mærkerne indledes af de to vidt forskellige ord VINÃ og COSTA, der såvel synsmæssigt og begrebsmæssigt er meget forskellige, idet ordet VINÃ betyder ”vingård” eller ”vinbjerg”, hvorimod COSTA betyder ”kyst”. Derudover er lagt vægt på, at ordet ESMERALDA af en dansk forbruger vil blive opfattet som et pigenavn.\nStyrelsen skal hertil supplerende bemærke, at betegnelsen ”Costa Smeralda” formentlig af forholdsvis mange danskere vil blive genkendt som en betegnelse for et område på det nordøstlige Sardinien, der er kendt for at være et eksklusivt ferieområde. At betegnelsen for dette ferieområde også er kendt i Danmark kan ses af, at en søgning på søgemaskinen Google på søgestrengen >>FERIE ”COSTA SMERALDA”<<, med en begrænsning på søgningen til sider på dansk, giver 129.000 hits. Udskrift fra Google med oversigt over de første 100 hits vedlægges som bilag A.\nDet skal dog endvidere bemærkes, at det spanske ord ”esmeralda” betyder ”smaragd” og betegnelsen ”Costa Smeralda”, der er italiensk, kan oversættes til ”smaragd-kysten”. Selvom mærkerne således på spansk og italiensk har visse begrebsmæssige ligheder, så er styrelsen fortsat af den opfattelse, at mærkedelen ESMERALDA i Danmark snarere vil blive opfattet som et pigenavn frem for det spanske ord for ”smaragd”, og at den spanske betydning af ordet ikke er almindeligt kendt i Danmark. tilsvarende finder styrelsen, at det italienske ord ”smeralda” heller ikke kan anses for almindeligt kendt i Danmark, men at der derimod er et vist kendskab til ”Costa Smeralda” i dets egenskab som stedbetegnelse.\nAt mærkedelen ESMERALDA i klagers mærke i Danmark opfattes som et pigenavn har efter styrelsens opfattelse en ikke-ubetydelig indflydelse på vurderingen af den begrebsmæssige lighed mellem mærkerne, hvilken vurdering i nærværende sag tillige påvirkes af, at det angrebne mærke COSTA SMERALDA tillige har et begrebsmæssigt indhold. De to mærker har således et markant forskelligt begrebsmæssigt indhold, idet det angrebne mærke henviser til den nævnte kyststrækning på Sardinien og klagers mærke betyder ”vingården Esmeralda”.\nStyrelsen skal følgelig med disse yderligere bemærkninger fastholde afgørelsen af den 16. maj 2011 og den under behandlingen fremførte argumentation og vurdering.\nMed brev af 16. december 2011 kommenterede klager, Miguel Torres S.A. v/Zacco Denmark A/S Styrelsens udtalelse med følgende:\n”… Vi skal hermed fremkomme med følgende kommentarer til Styrelsens høringssvar dateret den 16. november 2011.\nDet skal præciseres, at klager alene gør gældende, at varemærket VINÃ ESMERALDA er stærkt indarbejdet i Danmark, hvorfor der i sagen ikke skal tages stilling til, hvorvidt mærket er velkendt.\nDet er ikke korrekt, når Styrelsen i deres høringssvar angiver, at den i sagen fremlagte brancheerklæring ikke direkte kan anvendes som et udtryk for, at klagers rettigheder til varemærket VINÃ ESMELRALDA er stærkt indarbejdet.\nNetop fra selve ordlyden i erklæringen fremgår det, at man selv erklærer at være bekendt med, at klager har solgt og markedsført vin i Danmark under varemærket VINÃ ESMERALDA siden 1979, hvorfor dette forhold – sammenholdt med dokumentationen for de faktuelle salgstal i årene 1995 og frem til 2010 – giver VSOD anledning til at kunne erklære, at mærket VINÃ ESMERALDA ikke bare er stærkt indarbejdet men også velkendt i Danmark blandt de danske forbrugere.\nDet siger sig selv, at VSOD ikke ville underskrive en sådan erklæring, såfremt man ikke selv havde en mening om dette, hvorfor Styrelsens (indskrænkende) fortolkning af, hvad VSOD har erklæret ved afgivelse af denne brancheerklæring er forkert.\nNår dette er sagt, så må Ankenævnet tillige lægge vægt på den meget brede og landsdækkende markedsføring som varemærket VINÃ ESMERALDA er udsat for jf. bilag 6 til 13, som uanset at selve salgstallene for perioden 1995 til 2010 ikke i sig selv er høje giver en eksponering overfor den almindelige forbruger, som netop bevirker, at forbrugerne genkender mærket VINÃ ESMERALDA både når de ser mærket i tilbudsaviserne, samt ude i butikkerne.\nDet forhold, at mærket VINÃ ESMERALDA har været på markedet i mere end 40 år taler tillige for, at mærket er stærkt indarbejdet. Der findes ikke ret mange mærker, som holder sig på markedet i så mange år og slet ikke inden for vinbranchen.\nFor så vidt angår risikoen for forveksling, er klager ej heller enig med Styrelsen. Der skal henvises til indholdet af anken, idet vi skal gentage, at mærkelighedsvurderingen skal foretages mellem ESMERALDA overfor SMERALDA.\nDe danske forbrugere vil tro, at VINÃ betyder vin, hvorfor det vil fremstå fuldstændigt uden særpræg i forhold til ESMERALDA. Ligeså vil de danske forbrugere forstå og opfatte COSTA som kyst og dermed tillige som svagt og uden særpræg i forhold til SMERALDA.\nKun meget få vil opfatte COSTA SMERALDA som en stedbetegnelse i Spanien, men vil naturligt huske, at vinen hedder noget med SMERALDA, som er den særprægede og dominerende ordbestanddel af indklagedes mærke.\nEfter klagers opfattelse er ESMERALDS og SMERALDA både lydligt, visuelt og begrebsmæssigt fuldstændigt identiske, hvorfor ankenævnet må giver klager medhold, da der jo tilmed er tale om de identiske varer, som jo efter den såkaldte produktregel bevirker, at der ikke skal stilles de samme rigoristiske krav til mærkeligheden, som havde varerne f.eks. været ligeartede.\nEftersom Styrelsen fortolker den i sagen fremlagte brancheerklæring indskrænkende, herunder at man i sin afgørelse fra 16. maj 2011 slet ikke lagde vægt på klagerens argumenter om indarbejdelse, skal klageren genfremsætte sin anmodning om mundtlig forhandling i sagen…”\nIndklagede har fortsat ikke ytret sig i sagen.\nAnkenævnet for Patenter og Varemærker, 16. februar 2012.


Hvem står bag Moviemaniac - Moviemaniac.dk\nHvad der startede som et enkeltmandsprojekt for René Buchtrup på Facebook i februar 2014, er nu vokset til en hjemmeside med tre skribenter, og en webdesigner, der holder styr på tingene.\ni 2017 kom Andreas Nørgaard til. Så så Moviemaniac.dk dagens lys. Siden er Jacob Faurholt og Steffen Schultz kommet med ombord.\nVi bestræber os på at anmelde bredt indenfor alle genrer, og derudover har vi hver især vores favoritgenrer, hvilket især kommer til udtryk på diverse filmlister. Lister er noget vi fra start af, har slået os fast på, da det er en god måde at hylde en genre, en skuespiller, eller en tendens i filmverdenen på. Det er også her vi kan komme af med en masse opsparet galle overfor eksempelvis de tre ovenstående kategorier. “De ti værste film ever made” f.eks.\nDerudover er lister sjove at lave, da man kan dykke dybt indenfor et bestemt emne.\nHer får i en lille præsentation af de tre skribenter på hjemmesiden:\nRené Buchtrup lagde for over 6 år siden en lille introduktionsvideo på nettet, hvor han præsenterede ideen til Moviemaniac: en facebookgruppe, hvor han ville anmelde film, lave lister og dele nyheder, i håb om et filmfællesskab for alle. For lige siden hans sene teenageår har filmens verden fyldt mere og mere, og er blevet hans passion og hobby han ikke kan leve uden.\nFilm er for René et særligt pusterum. Han er overbevist om at de allerbedste og største filmoplevelser bliver en del af ens dna og vil følge én for altid. De stærkeste filmoplevelser kan inspirere ens tanketank og nytænke ens livsyn. René elsker en underholdende slå-hjernen-fra-actionfilm, men vil allerhelst udfordres af en film, som har noget på hjerte og en inspirerende historie, der kan leve videre efter rulleteksterne.\nRené bor til dagligt i Harlev med hans skønne familie (hustru, piger og kæledyr). Når han ikke har travlt med en biograftur eller en anmeldelser på siden, arbejder han som pædagog i Viby.\nHvis han skulle lave en Top 10 over yndlingsfilm, ville den nok se således ud:\nAndreas Nørgaard har en stor passion for film – specielt de gode. Han har siden barnsben været meget optaget af film og musik, og det er kun blevet mere udtalt med alderen at diskutere film, og han har bestemt sine meninger. Han kan være stokkonservativ i sine holdninger omkring genrer, men hans filmsmag er meget bred. Han kan få lyst til at grave sig ned, hvis han tvinges til at se en gennemsnitlig actionfilm, eller noget der bare minder om en superheltefilm. Til gengæld klapper han i takt, når han ser en god krigsfilm, eller når Tarantino kommer med nyt.\nAndreas bor i Århus, og arbejder som pædagogisk assistent, og er en gift mand med to dejlige drenge.\nHans Top 10 ser således ud (rækkefølgen er tilfældig):\nJacob Faurholt er skolelærer, sangskriver, og passioneret film – og serienørd. Han bliver hårdest ramt af et godt drama eller en dyster veldrejet thriller, og han elsker at samtale og debattere hvad han har set. Gerne højstemt og uden filter!\nHan kan godt blive gnaven over den uendelige stime af kønsløse CGI-baserede actionfilm, som han mener blandt andre Marvel pumper ud. Dog går han ikke af vejen for gedigne tegnefilms-filmatiseringer som Nolans Batman-trilogi og Sam Raimis Spiderman-film.\nJacob har desuden en stor forkærlighed for gysergenren, og dens nye revival med film som Get Out, Hereditary, It Follows, og det nye kuld af Stephen King-filmatiseringer, står i høj kurs.\nJacob kom på hårdt arbejde, da René “tvang” ham til at lave en Top 10 med hans yndlingsfilm:


Kammerater havde hampplantage i sommerhusområde: Her er dommen - sn.dk - Helsingør\nBegge de nu dømte valgte at modtage deres straf. Nu venter 14 dage, hvor Anklagemyndigheden har mulighed for at anke sagen til Landsretten. Foto: Ann-Sophie Meyer.\nArtiklen: Kammerater havde hampplantage i sommerhusområde: Her er dommen\nOnsdag faldt der dom i en sag om marihuana-produktion i en have i et sommerhusområde i Tikøb. Politiet greb de tiltalte på fersk gerning og beslaglagde mange kilo hamp. Læs hele historien her.\nHelsingør - 10. juni 2021 kl. 05:25\nTillykke, lød det fra forsvarerne, da retsmødet blev ophævet lige efter middag onsdag. Med blikket rettet mod deres klienter gav de dem hånden, mens der blev trukket kraftigt på smilebåndene.\nLæs også: Politiaktion fældede plantage med frilandshamp: Nu er to mænd straffet\nI de seneste timer havde stemningen været en anelse præget af det, som enhver, der har besøgt en retssal, må genkende: De nystrøgede skjorter, de formelle beskeder og ikke mindst den tydelige rollefordeling mellem advokater, dommere og tiltalte.\nNu var stemningen mere løssluppen - de kunne sænke skuldrene og forlade retten uden et par betjente i hælene.\n- Så kan vi komme ud i solen. En tur til Dronningmølle og nyde en kold øl. Det ville næsten være det værste ved en tur bag tremmer - ikke at kunne nyde en kold, sagde den ene, en 57-årig mand, der allerede var iklædt solbriller og sommertøj, som om han vidste, at han nok kunne komme ud og nyde varmen senere på dagen.\nHjælp fra en kammerat\nDet var en sag om dyrkning af hamp på en grund i Tikøb, der lå til grund for retsmødet. Den anden af de to tiltalte - en 38-årig mand - mente, at det måske var den meget karakteristiske lugt af de godt halvanden meter høje planter, der kunne have fældet dem: Kunne det være de håndværkere, der havde gået og arbejdet på en af nabogrundene, der havde undret sig og tilkaldt politiet? Det vidste han naturligvis ikke, men i hvert fald dukkede et par betjente op på adressen den 13. august sidste år, netop som han stod og var i gang med at barbere skuddene af.\n- Jeg var der kun en gang om måneden, og jeg skulle bare hjælpe med at dyrke blomsterne for min kammerat. Jeg har lidt forstand på det, så han havde spurgt, om jeg kunne hjælp, forklarede den 38-årige.\n- Ja, det er fordi, jeg har boet i Spanien, hvor det er tilladt at dyrke fire planter om året, tilføjede han, inden anklageren nåede at kaste et kritisk spørgsmål efter hans viden.\nTilskud til pensionen\nHans forklaring blev bakket op af den 57-åriges. Han havde aldrig før haft med hampplanter at gøre, og da det kræver en del viden om plantens rette habitat at udvinde den smule, der kan ryges eller omdannes til cannabisolie, havde han brug for assistance.\n- Det var nogle af mine andre venner, der havde spurgt, hvorfor jeg dog ikke dyrkede noget hamp, når jeg nu havde pladsen til det. Det kunne forsøde tilværelsen en smule, sagde han i forbindelse med en anekdote om sin livssituation.\n- For at gøre en lang historie kort: Jeg blev for mange år siden stukket ned, og det har ført til, at jeg er endt på førtidspension, og derfor var min tanke, at jeg kunne dyrke lidt til mine venner og lidt til at tjene på.\nI alt beslaglagde politiet stiklinger svarende til godt ni kilo af hvad de tiltalte kaldte friluftshamp - marihuana. I anklageskriftet stod der beskrevet, at der desuden var blevet beslaglagt mere end fem kilo pot. Mens de begge erkendte produktionen af de ni kilo, så opponerede de begge mod den del, der omhandlede pot.\nDet fund af planteafklipninger, som politiet beskrev som pot, kunne ifølge den 38-årige ikke bruges til noget. Det indeholdt det slet ikke nok af stoffet TLC til, forklarede han. Måske kunne man drikke det som te, men det kunne under ingen omstændigheder benævnes som pot.\nAnklageren gik med på den forklaring, og dermed frafaldt tiltalen om beslaglagt pot.\nDe to forsvarere procederede for, at deres klienter skulle have mildest mulige straffe. Mens anklageren ønskede dem dømt efter straffeloven, ville forsvarerne have dem dømt efter brud på loven om euforiserende stoffer. Det ville koste dem mindst tid bag tremmer.\n- Der er ikke tale om et professionelt laboratorium. Der er ikke fundet et eneste spor af vand, lys eller varme. Derudover holder det beslaglagte sig under ti kilo, så jeg mener, at der må være tale om dom efter loven om euforiserende stoffer, lød det fra den 57-åriges forsvarer, der rettede blikket mod domsmandsretten.\nEn hemmelig aktion\nMens den 57-årige kun var tiltalt i sagen fra Tikøb, så var den 38-årige tiltalt i to andre forhold. Han havde ifølge anklageskriftet selv været i besiddelse af 396 gram hash, og så havde han desuden overdraget to kilo skunk og fem kilo hash til en beboer på en adresse i Brøndby.\nDet var som et led i en større, national aktion, at politiet havde opsnuset de gerninger. Ved at installere en GPS på den 38-åriges bil, kunne de følge hans rute fra en leverandør i Midtjylland til kunden i Brøndby, og han blev snart anholdt i april 2021.\nUden tøven erkendte den 38-årige også disse forhold.\nDømt og løsladt\nAt de begge havde gode muligheder for at komme i arbejde, deres troværdige forklaringer overfor retten, og at den 57-årige for mange år siden havde lagt en kriminel løbebane på hylden blev afgørende for strafudmålingen.\nDommeren mente ikke, der var nogen fare for, at den 57-årige ville dyrke hampplanter igen, og både samfundet og de tiltaltes liv ville således være bedst tjent med en henholdsvis betinget og delvist betinget dom.\nRetten i Helsingør idømte derfor den 57-årige fem måneders betinget fængsel. Den 38-årige blev idømt 10 måneders fængsel, hvoraf syv måneder af dem blev gjort betinget. Den 38-årige havde siddet varetægtsfængslet siden april, hvilket blev fratrukket straffen. Begge kunne de forlade retten som frie borgere efter domsafsigelsen.


Research, designkatalog, skitsering og 3D modeller samt navn og logo\nPIXOFF - 3D modeller og logo\nVidereudviklingen af boldrenseren\nPå en konference om Industrielt design i Ålborg, blev Martin Smith præsenteret for 3PART, og mødet overbeviste ham hurtigt om, at et samarbejde med de århusianske designere var den rette mulighed for at give PIXOFF et nyt design og en helt ny identitet. De to virksomheder indledte et samarbejde om videreudviklingen af boldrenseren, og bare fire uger senere var det nye produkt klar til at blive introduceret.\ntil udenlandske kunder\nMS2SOLUTION stod med et behov for at få designet deres opfindelse, som ved hjælp af varm luft og børster, kan fjerne brugt harpiks fra håndboldbolde. Ønsket om et redesign opstod, da salget ikke ikke levede op til deres forventninger til trods for, at produktet fra starten af fungerede upåklageligt. Det oprindelige produkt bestod af en stor, grå kasse, og direktør Martin Smith indså hurtigt, at produktets succes handlede om mere, end bare funktion. MS2SOLUTION besluttede sig derfor for, i samarbejde med 3PART, at give produktet en helt ny identitet, som skulle gøre maskinen mere attraktiv og salgsbar.\nDer er sket en kæmpe udvikling fra 0-serien til den endelige model, som 3PART har designet. Det er et skridt, vi aldrig kunne have taget selv\nMartin Smith, direktør MS2SOLUTION ApS


Nyt partnerskab skal udvikle Gladsaxes folkeskoler | DenOffentlige.dk\nNyt partnerskab skal udvikle Gladsaxes folkeskoler\nPressemeddelelser DenOffentlige 09.05.11 0\nGladsaxes borgmester og Gladsaxe Lærerforening har netop indgået en partnerskabsaftale. Aftalen forpligter parterne til at samarbejde om at styrke elevernes læring og udvikling samt at sikre, at flest mulig elever gennemfører 9. klasses afgangsprøve og fortsætter i uddannelse efter endt skolegang.\nOnsdag eftermiddag gav Gladsaxes borgmester Karin Søjberg Holst (A), formand for Børne- og Undervisningsudvalget, viceborgmester Trine Græse (A) og formanden for Gladsaxe Lærerforening Henrik Poulsen hinanden hånd på, at de vil samarbejde om at forbedre fremtidsperspektiverne for børn og unge i Gladsaxes folkeskoler.\nDet kommende samarbejde er beskrevet i en partnerskabsaftale, hvis formål er at etablere et forpligtende samarbejde om at styrke elevernes læring og udvikling samt at sikre at flest mulige elever gennemfører 9. kl. afgangsprøve og motiveres til fortsat uddannelse efter endt skolegang.\nSamarbejde med store muligheder\nDe tre underskrivere ser alle store muligheder i det kommende samarbejde.\n- Jeg er utrolig glad for, at vi også har fået en partnerskabsaftale her i Gladsaxe. Vi har allerede nogle rigtig gode folkeskoler, og vi kan gøre det endnu bedre gennem et godt samarbejde siger Karin Søjberg Holst.\n- Med partnerskabet sikrer vi en tæt dialog med Gladsaxe Lærerforening om udviklingen af vores skoler. Jeg glæder mig til at vi i fællesskab kan finde nogle gode løsninger til gavn og glæde for alle nuværende og kommende skolebørn, forældre og medarbejdere siger Trine Græse.\n- Gladsaxe Lærerforening ønsker med den indgåede aftale at få et tættere samarbejde med Gladsaxe Kommune om folkeskolens udvikling. Lærerne er den altafgørende faktor for undervisningens kvalitet. Derfor giver det mening at styrke dialogen mellem kommunens ledelse og lærerne. Vi ser frem til gennem det tættere samarbejde at være med til at præge folkeskolens udvikling, siger Henrik Poulsen\nOg parterne skal straks i arbejdstøjet. Gladsaxe og Gentofte Kommuner er netop blevet godkendt som frikommuner. I den forbindelse skal Gladsaxe Lærerforening løbende inddrages i drøftelserne af den del, som handler om at sikre, at unge får en uddannelse. Derudover skal parterne tage hul på arbejdet med at udforme den kommende skolepolitik for 2012-2015. Men der er også andre store samarbejdsområder i aftalen.\nNy struktur skal skabe bedre skoler\nGladsaxe Kommune har i dag en overkapacitet på skoleområdet og forventer samtidig, at børnetallet falder de kommende år. Det resulterer i en dårlig udnyttelse af ressourcerne på skoleområdet. Derfor er kommunen nu i gang med at tilpasse skolestrukturen, så den understøtter den faglige udvikling på skolerne og passer til det antal skolebørn, som bor i kommunen. Bagsværd og Søndergård skoler er allerede lagt sammen til den nye Bagsværd skole. Desuden er det netop er besluttet at sammenlægge Gladsaxe og Egegård skoler til en ny Gladsaxe Skole. Hvis det lykkes at blive enige om flere tilpasninger, skal besparelserne i en overgangsperiode blive i folkeskolen og bruges til blandt andet at forbedre de fysiske rammer og investere i nye undervisningsmaterialer og inventar i en flerårig overgangsperiode. Aftalen sikrer, at Gladsaxe Lærerforening inddrages i den overordnede prioritering af, hvordan en del af pengene skal bruges.\nPilotprojekt giver motivation og ro i klassen\nGladsaxe Kommune gennemfører i øjeblikket et pilotprojekt, som går ud på at forbedre børnenes motivation faglig læring, adfærd og trivsel. Projektet bygger på forskningsteorier som blandt andet tager udgangspunkt i, at drenge- og pigehjerner fungerer forskelligt og derfor skal undervises forskelligt. Projektet skal resultere mere ro i klasserne og i at især færre drenge mister lysten og motivationen til at lære i skolen. Målet er at sikre, at lige så mange drenge som piger får en uddannelse. I øjeblikket gennemføres projektet i en femteklasse på Bagsværd Skole og to femteklasser på Egegård Skole. Hvis resultaterne er gode, vil Gladsaxe Kommune samarbejde med Gladsaxe Lærerforening om at udvide projektet til flere skoler i kommunen.\nFortsat fokus på læsning\nGladsaxe Kommune har gjort meget for at løfte elevernes læsekundskaber, blandt andet ved at indføre læsevejledere på alle skolerne. Læsning skal fortsat være et fokusområde, og derfor bakker Gladsaxe Kommune op om Danmarks Lærerforenings projekt. ”Vi læser for livet”. Derfor er der nu aftalt et regionalt møde 24. maj om, hvordan projektet kan blive udbredt på kommunens folkeskoler.\nProjekt skaber viden om rummelighed.\nArbejdet med ruste skolerne til at kunne rumme flere svage elever har fyldt meget i Gladsaxes folkeskoler de seneste år. Gladsaxe Lærerforening og Gladsaxe Kommune skal fremover løbende drøfte, hvordan rummelighed og inklusion kan gennemføres i praksis på skolerne. Som et led i dette arbejde har Gladsaxe Kommune valgt at deltage i et projekt, som skal skabe viden om, hvordan ressourcepersoner bedst muligt kan medvirke til, at den almindelige, daglige undervisning gennemføres på en måde, så den også tilgodeser de svageste elever. Projektet er forankret ved Institut for Psykologi og Uddannelsesforskning på Roskilde Universitet, og Gladsaxe Kommune og Gladsaxe Lærerforening følger i fællesskab forskningsprojektet.


Retur, fortrydelse og reklamation - WilliamDam.dk\nDEN KORTE VERSION (RETURNERING)\nNår varer returneres, skal du udfylde en retur/fortrydelses-formular, og lægge den sammen med varerne. Hvis du ikke har mulighed for at udskrive den, kan du vedlægge et håndskrevet papir med samme information som på vores formular. Du kan hente og udskrive vores retur/fortrydelses-formular her.\nDu vælger selv hvordan du sender en pakke retur til os, men vi anbefaler Postnord. Du kan købe en Postnord returlabel her.\nAlle varer skal sendes eller indleveres på nedenstående adresse:\nHvis du er gavemodtager, skal du blot sende bogen retur til os sammen med et registreringsnummer og kontonummer, hvor pengene skal tilbageføres til, og det ordrenummer som bogen er bestilt på.\nklageportal her - https://ec.europa.eu/odr


Purpose Leadership: Find dit 'why' som leder | Se on-demand | golearn.dk\nAlle kurserLedelsePersonligt lederskabPurpose Leadership: Find dit ‘why’ som leder\nDe virksomheder, der for alvor formår at arbejde med at bringe Purpose ind i kernen af alt, hvad de gør, lyser lidt klarere på himlen. Carlsberg, Hummel, Ørsted og Irma gør det, og i dette kursus vil du lære, hvordan du bringer Purpose ind i dit lederskab.\nHvilket forspring dit Purpose kan give dig i dit lederskab\nHelt konkrete værktøjer der gør det muligt at arbejde med Purpose i hverdagen\nHvad det betyder for dine medarbejdere og din virksomhed, og hvordan I kan få det til at virke i praksis\nStår dit formål eller dit personlige Purpose lysende klart for dig? Hvorfor valgte du at blive leder? Hvorfor vælger dine medarbejdere at arbejde for dig eller for din organisation? Summen af “hvorfor” taler ind til dit og virksomhedens Purpose.\nSom leder er du også en rollemodel, og hvad du gør har stor effekt på dine medarbejdere. Hvis du leder med Purpose, så vil dine medarbejdere kunne mærke det – fordi hvis de ved “hvorfor vi gør, som vi gør” hver dag, så vil virksomhedens formål smelte sammen med dit og dine medarbejderes formål, og resultatet er mere trivsel, større engagement, og i sidste ende kan det ses på bundlinjen.\n“Dygtige ledere ved, hvordan man lykkes, mens rigtig dygtige ledere også ved, hvorfor vi lykkes”. I dette kursus skal du arbejde med at finde ind til lige netop dit Purpose – og det er altså ikke 1 times meditation og mindfulness du skal igennem. I stedet får du nemlig en konkret model, der gør det muligt at noget så komplekst som Purpose Leadership, er noget vi kan arbejde med i hverdagen.\nKurset er for dig, der er leder og sikkert allerede meget kompetent. Men hvad er det, der giver de store virksomheder den vindende fordel? Det er netop Purpose, og du er klar til at finde dit eget Purpose Leadership.\nDefinitionen af Purpose 0/4\nFormål, mening eller Purpose?\nKernen af Purpose og hvorfor det gør en forskel\nFind Purpose i fremtiden og historien\n4 virksomheder der har fundet deres Purpose\nFind ind til dit Purpose 0/3\nBring talent, kompetencer, passion og vision i spil\nØvelse: Guide til at finde ind til dit Purpose\n3 steps til at finde dit Purpose\nFør dit Purpose ud i livet 0/7\nEr Purpose lykken? 0/3\nPurpose vs. Lykke: Den kemiske formel\nArbejdet med Purpose i hverdagen\nDer findes ikke noget “quick fix”\nJacob Grum Schwensen arbejder til dagligt som seniorrådgiver hos CFL, hvor han som både underviser, coach og sparringspartner hjælper ledere til at stå endnu stærkere i deres lederskab.\nJacob har gennem mange års erfaring og en imponerende karriere med titler som Officer, Salgsdirektør, Administrerende direktør og konsulent fundet ind til kernen. Altså hans egen kerne og “why” så at sige.\nDet er i høj grad denne passion for Purpose Leadership, som han giver videre som konkrete værktøjer til ledere, der stræber efter at lede med formål.


Varenummer (SKU): BJ-777-A-15929 Kategori: Beck & Jørgensen Tag- og sokkelmaling\nB&J 777 Velvet Acrylplastmaling 9 Liter får stadig topkarakter blandt forbrugerne der har købt den i vores varekategori Beck & Jørgensen Tag- og sokkelmaling. Husk du får hele lovpligtige 14 dages returret der giver dig en god sikkerhed, hvis du alligevel ikke skal bruge din vare. Mange er udmærket klar over, at man køber din B&J 777 Velvet Acrylplastmaling 9 Liter i den kendte webshop DecoFarver.dk, som giver dig det store udvalg til de rigtige priser. Der er mange varer i shoppen og i det store udvalg finder du noget for alle, som jo fx kan være den vare du kigger på lige nu. Når du handler online er varerne billigere- når webshoppen sparer de penge som en almindelig butik bruger, så kommer det dig til gode.\nNår du svinger kortet i de danske webshops, giver de dig lidt bedre rettigheder, som ikke nødvendigvis findes i fysiske butikker. Danske webshops skal jf. loven give 14 dages returret. når produkterne er købt online, og du kan finde webshops der giver mere end standard returretten og giver meget længere returtid. Oveni returretten har du online også et ret stort udvalg af varer og shops, og priser og betingelser er let for dig at sammenligne, når man kan se de forskellige shops priser med det samme. Og du kan faktisk sammenligne priser så snart du lige har fem minutter, og sidder ved computeren eller med din telefon. Den helt stort fordel ved købe produkterne online er at slippe for, at være underlagt butikkernes åbningstider. Shoppen sender din produkter til din adresse, hvis du ikke har valgt at få dem sendt hen til dit arbejde, så du kan vælge det, det er lettes for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online der er ingen kø online – det er bare direkte til betaling, og så er du videre, så spilder du ikke din tid på at vente på fru Hansen, der lige skal spørge om, hvad hver enkelt ting koster.\n72 reviews for B&J 777 Velvet Acrylplastmaling 9 Liter


fede plakater til hjemmet - Få 7.0% rabat hos ModernRoom Webshop igennem Gysser.dk\nFede plakater til hjemmet - ModernRoom Webshop\ngå på opdagelse i sortimentet forneden, og find de motiver, der passer lige netop ind i din indretning uanset om du søger billige plakater til stuen, søde motiver til børneværelset eller noget helt tredje. fri fragt. hurtigt afsendelse 13 hverdage. 30 dages fuld returret. børneplakater.\ndet er nemt at gå ud og finde en masse fede plakater til stuen, for en plakat koster som regel ikke meget mere end 200 kroner. der hvor det bliver dyrt er, når de skal rammes ind. da jeg kom hjem fra australien, havde jeg samlet omkring 20 plakater, der skulle rammes\nind. det endte med at koste mig tæt ved 8000 kroner.\ncitat plakater til hjemmet. hvis du er typen der elsker disse plakater med citaterne, så kan du finde rigtig mange fede og spændende citatplakater hos f.eks. postersbyus.de har mange eftertænksomme plakater med citater fra flere kendte mennesker og filosoffer.\nfarverige plakater som denne kan live op blandt dine måske ellers lyse og mørke møbler i neutrale farver og skabe et samlingspunkt, hvor der er plads til det hele. silence please er det bedst tænkelige navn til dette intense motiv af et kvindeansigt, der holder fingeren foran munden, som tegn til at tie stille.\nplakater til boligen er vores spidskompetence, og du er derfor i trygge hænder hos os i jagten på dine plakater til hjemmet. vores udvalg af plakater til stuen spænder bredt, og det skal det også, for hver stue og dens indretning er forskellige. blandt vores fede plakater til stuen finder du derfor både minimalistiske designs med neutrale og dæmpede farver, designs med pastelfarver, varianter med knald på farverne, og mange flere.


Harddisken, uge 11, 2010: Brug mobilen på nye måder | Harddiskens blog\nHarddisken, uge 11, 2010: Brug mobilen på nye måder\nI takt med at mobiltelefonerne bliver stadigt mere avancerede risikerer man også at det bliver mere og mere kompliceret at bruge dem. Derfor forsøger både producenter og softwareudviklere hele tiden at gøre det nemmere og mere intuitivt – uanset om det handler om at vise video, sende en email eller bare ringe op.\nEt helt centralt problem handler i øvrigt om netop det med at skrive. Uanset om man bruger en mobil med fysiske knapper eller én med trykfølsom skærm, så kan det være en stor udfordring at få tampet de rigtige ord afsted, uden alt for mange fejl og rettelser.\nI temaet i denne uge ser vi nærmere på alternative mobilgrænseflader og tastaturer – og skal også høre hvordan man bruger en moderne mobil med trykfølsom skærm og uden taster, hvis man er blind.\nEbogslæsere, sociale medier og 3D\nEfter temaet er der nyhedsblok. Nikolaj Sonne har de to forskellige ebogslæsere Kindle 2 og Kindle DX med i studiet – og det er ikke kun pæne ord de får med på vejen.\nVi har også en telefon igennem til Henrik Føhns der er til konferencen South by Southwest i Texas. Her handler det bla. om hvordan sociale medier og nye teknologier måske kan være med til at genoplive den hårdt trængte avis- og magsinbranche.\nTil sidst i udsendelsen kan man møde Henrik Bennetsen som har lavet et lille startup-firma i Californien og drømmer om at gøre 3D-browsing til en ligeså naturlig del af vores websurferi som video efterhånden er blevet det.\nApple’s VoiceOver skærmlæser til iPhone og iPod Touch\nSkærmlæser til almindelig Nokia-mobil (fra Nuance)\nAmazon’s Kindle ebogslæser\nSouth by Southwest-festival i Texas\nKatalabs – 3D i browseren\n« Jaron Lanier spiller fløjte\nSwype gør det lettere at skrive på mobilen »


Sig goddag til Microsoft Lists |\nMicrosoft Lists er en ny app, der hjælper dig og dit team med at holde styr på alle de forskellige ting og sager, som I typisk holder styr på, organiserer og rangordner i lister.\nAt få succes med et it-værktøj er aldrig nemt, og slet ikke hvis man skal have mange kolleger med uden frustrationer og tungt supportbehov. I ProActive har vi et team, der kun arbejder med adoption, Change Management og udrulning af Microsoft Lists og de andre værktøjer i Microsoft 365.\nLæs også dette blogindlæg om, hvordan du kan sætte adoption i system – udenfor et klassisk projekt.\nVores erfaringer med adoption har lært os, at når adoption bare er en afsluttende projektaktivitet, så skabes der sjældent varige forandringer over tid. Derfor mener vi, at det måske er på tide at tænke adoption lidt anderledes. Hør mere om vores erfaringer med at arbejde med adoption og bliv klogere på, hvorfor det er svært at lykkes med adoption som en projektaktivitet.


Strategisk revisorbistand er også i erhvervslivets interesse\nStrategisk revisorbistand er også i erhvervsli...\nBørsen, 17. oktober\nNedenstående debatindlæg af administrerende direktør Charlotte Jepsen og formand Lars Kronow, FSR - danske revisorer, er oprindeligt bragt i Børsen. Læs debatindlægget hos Børsen.\nRegeringen har sat revisorpligt på programmet for 2020. Forhandlingerne starter i løbet af efteråret, og et lovforslag forventes i begyndelsen af 2021. Regeringens initiativ sætter uden tvivl gang i en politisk debat om behovet for tillid til virksomhedernes regnskaber og skatteindberetninger over for behovet for at kunne drive virksomhed uden unødig kontrol og administrativt bøvl.\nLad det være sagt med det samme. I FSR – Danske Revisorer mener vi ikke, at vi skal have revisionspligten tilbage for alle danske selskaber. Vi skal i stedet gøre det, der på den mindst byrdefulde måde giver den bedste effekt på kvaliteten af regnskaberne og regelefterlevelsen.\nI revisorbranchen er vi optagede af, at det skal være let at drive virksomhed. Vores branche trives nu engang bedst, når det går godt for erhvervslivet, og der er vækst i samfundet. I Danmark er det nemt at starte et selskab uden at sætte hus og hjem over styr. Med et indskud på 40.000 kroner er man i gang. Det er enkelt, og det er sund fornuft.\nDet samme er tilfældet, når samfundet stiller krav om, at der skal være en vis kontrol med regnskaber, økonomi og transaktioner for selskaber, hvor der er begrænset hæftelse. Det er derfor, der er krav om revisors involvering, så kreditorer, leverandører, myndigheder og andre kan have tillid til og sikkerhed for, at virksomhederne overholder lovgivningen, og der er synlighed omkring selskabernes økonomiske sundhedstilstand.\nTillid og troværdighed er vigtigt for at kunne have lave transaktionsomkostninger i erhvervslivet. Her spiller revisorerne en vigtig rolle, fordi de er med til at sikre, at man kan stole på de oplysninger, som virksomhederne stiller til rådighed. Tillid og troværdighed er forudsætningen for, at virksomhederne kan få adgang til den nødvendige finansiering, og et regnskab med en revisorerklæring giver tryghed og tillid til dem, der er med til at finansiere dansk erhvervsliv.\nDerfor skal vi værne om tilliden til erhvervslivet. Gør vi ikke det, risikerer vi at skabe yderligere rum for omgåelse og misbrug. Og her er der desværre noget, der tyder på, at vi har en udfordring i øjeblikket. Tal fra Skat viser, at mange virksomheder laver fejl, og at nogle også omgår og misbruger moms- og skattereglerne.\nEn stor del af det samlede skattegab på 14 milliarder kroner kan tilskrives mindre virksomheder med en omsætning på under 10 millioner kroner. Det er omtrent den samme gruppe af virksomheder, der i dag er undtaget revisionspligt.\nDer er behov for at tænke nyt, hvis vi skal have lukket skatte- og momsgabet. Det er i erhvervslivets egen interesse. Ingen lovlydige virksomheder kan konkurrere med dem, der fører pengene uden om kasseapparatet eller benytter sig af sort arbejdskraft. Men der er desværre tydelige beviser for, at det risikerer at friste svage sjæle, hvis der ikke er en tilstrækkelig kontrol.\nDet store dilemma er bare, at langt størstedelen af de danske selskaber er lovlydige og betaler den skat og moms, de skal. I det lys vil krav om øget revisorbistand givetvis møde kritik fra visse kredse. Kritikkerne vil slå på, at et skærpet lovkrav koster virksomhederne penge. Og ja, revisorbistand koster penge. Men vi ved, at det øger kvaliteten i de økonomiske oplysninger, som virksomhederne skal rapportere, hvis der er en revisor involveret.\nDet merprovenu, der kan skabes fra de virksomheder, som hidtil ikke har haft orden i penalhuset, mener vi kan føres tilbage til alle virksomhederne for at bringe balance i tingene. Det kan skabe økonomiske lettelser for de virksomheder, der altid har orden i tingene.\nVi er optagede af at finde en fornuftig balance, imellem at det fortsat er let at drive virksomhed, uden at det er et tag-selv-bord for de ikke-lovlydige. Hvor grænsen for revisorbistand skal ligge, er i sidste ende et politisk valg. Vi anbefaler, at den eksisterende omsætningsgrænse for, hvornår et selskab skal have revisorbistand, sættes ned fra otte millioner kroner til fem millioner kroner i omsætning.\nSamtidig anbefaler vi, at små virksomheder kan nøjes med en såkaldt assistanceerklæring, som koster mindre end den fulde revision. Selv mindre bistand fra en godkendt revisor gør en stor forskel på kvaliteten. Endelig anbefaler vi en mere fokuseret skattekontrol målrettet de mindste virksomheder, der hvor risikoen for fejl og omgåelse er størst. Det er ikke bøvl og byrder. Det er sund fornuft.\nTillid og troværdighed er forudsætningen for, at virksomhederne kan få adgang til den nødvendige finansiering.


De 10 bedste hoteller i Yangchun i 2018 - TripAdvisor\nFerie i Yangchun\nHoteller i Yangchun\nAktiviteter i Yangchun\nAlle hoteller i Yangchun\nTilbud på hoteller i Yangchun\nBillig rejse til Yangchun\n5–stjernede hoteller i Yangchun\n3–stjernede hoteller i Yangchun\nHoteller i nærheden af E'huang Ridge\nHoteller i nærheden af Kongtong Rock Mountain\nHoteller i nærheden af Pingbei Village\nHoteller i nærheden af Dushizai Ancient Cave\nHoteller i nærheden af Yangjiang Green Bamboo Farmhouse Garden\nBedste hoteller i Yangchun, Kina\nFaciliteter Restaurant Kæledyr tilladt Internet Aircondition Gratis wi-fi Morgenmad inkluderet Pool Kørestolsadgang Bar/lounge Suiter Roomservice Fitnesscenter Gratis parkeringAlle\nHotelklasse5 stjerner 3 stjerner Alle\nType Romantisk Mellemklasse Luksus Alle hoteller i YangchunAlle\nNr. 1 ud af 38 hoteller med bedste værdi for pengene i Yangchun\nNr. 2 ud af 38 hoteller med bedste værdi for pengene i Yangchun\nNr. 3 ud af 38 hoteller med bedste værdi for pengene i Yangchun\nNr. 4 ud af 38 hoteller med bedste værdi for pengene i Yangchun\nNr. 5 ud af 38 hoteller med bedste værdi for pengene i Yangchun\nNr. 6 ud af 38 hoteller med bedste værdi for pengene i Yangchun\nNr. 7 ud af 38 hoteller med bedste værdi for pengene i Yangchun\nNr. 8 ud af 38 hoteller med bedste værdi for pengene i Yangchun\nNr. 9 ud af 38 hoteller med bedste værdi for pengene i Yangchun\nNr. 10 ud af 38 hoteller med bedste værdi for pengene i Yangchun\nNr. 11 ud af 38 hoteller med bedste værdi for pengene i Yangchun\nNr. 12 ud af 38 hoteller med bedste værdi for pengene i Yangchun\nNr. 13 ud af 38 hoteller med bedste værdi for pengene i Yangchun\nNr. 14 ud af 38 hoteller med bedste værdi for pengene i Yangchun\nNr. 15 ud af 38 hoteller med bedste værdi for pengene i Yangchun\nNr. 16 ud af 38 hoteller med bedste værdi for pengene i Yangchun\nNr. 17 ud af 38 hoteller med bedste værdi for pengene i Yangchun\nNr. 18 ud af 38 hoteller med bedste værdi for pengene i Yangchun\nNr. 19 ud af 38 hoteller med bedste værdi for pengene i Yangchun\nNr. 20 ud af 38 hoteller med bedste værdi for pengene i Yangchun\nNr. 21 ud af 38 hoteller med bedste værdi for pengene i Yangchun\nNr. 22 ud af 38 hoteller med bedste værdi for pengene i Yangchun\nNr. 23 ud af 38 hoteller med bedste værdi for pengene i Yangchun\nNr. 24 ud af 38 hoteller med bedste værdi for pengene i Yangchun\nNr. 25 ud af 38 hoteller med bedste værdi for pengene i Yangchun\nNr. 26 ud af 38 hoteller med bedste værdi for pengene i Yangchun\nNr. 27 ud af 38 hoteller med bedste værdi for pengene i Yangchun\nNr. 28 ud af 38 hoteller med bedste værdi for pengene i Yangchun\nNr. 29 ud af 38 hoteller med bedste værdi for pengene i Yangchun\nNr. 30 ud af 38 hoteller med bedste værdi for pengene i Yangchun\nNr. 4 af 38 hoteller i Yangchun\nNr. 7 af 38 hoteller i Yangchun\nNr. 8 af 38 hoteller i Yangchun\nNr. 9 af 38 hoteller i Yangchun\nNr. 10 af 38 hoteller i Yangchun\nNr. 1 af 38 hoteller i Yangchun\nNr. 2 af 38 hoteller i Yangchun\nNr. 3 af 38 hoteller i Yangchun\nNr. 5 af 38 hoteller i Yangchun\nNr. 6 af 38 hoteller i Yangchun


Opstartsmøde: Netværk for Verdensmål & undervisning (København) | Globalnyt\nMandag, 17. september 2018 - 16:00 til 18:30\nEndnu ikke oplyst - se https://www.mundu.dk/\nDet er en stor glæde for MUNDU at kunne invitere til de to første møder i Netværk for Verdensmål & undervisning. Det første møde bliver i Århus i juni, og det andet møde bliver i København i september. Vi har booket et par spændende oplægsholdere, og der vil blive rig lejlighed til at vidensdele og udveksle ideer med hinanden.\nDet andet møde vil finde sted mandag den 17.september i København. Her er det Jeppe Læssøe, som vil holde oplæg.\nJeppe Læssøe er lektor ved Danmarks Institut for Pædagogik og Uddannelse (DPU), Aarhus Universitet. Han er tilknyttet Forskningsenheden Educating for Viable Futures. Jeppe Læssøes forskning er centreret omkring involvering af befolkningen i handling og læring om miljø, risici og bæredygtig udvikling. I de senere år han han haft fokus på forandringsagenternes rolle og kompetencer, men har også arbejdet med udviklingen på uddannelsesområdet herunder skoleområdet.\nJeppe Læssøes oplæg vil komme til at handle om, hvordan læring kan indgå i og understøtte bæredygtig omstilling, samt hvordan man som underviser kan arbejde med det.\n16.10: Oplæg ved gæstetaler m/efterfølgende diskussion\n17.00: Pause med kaffe/te\n17.15: Workshop og vidensdeling\n18.00: Afslutning. MUNDU er vært ved en let vegetarisk forplejning.\n18.30: Vi går hjem.\nDu tilmelder dig mødet i København her.\nMødet er gratis for deltagerne, da de indgår i Bridge 47-projektet, som er medfinansieret af den europæiske union (læs mere om Bridge 47 her).


Indland Skrevet af Henrik Rasmussen | 17.09.20 | 13:24\nSenere på dagen forventes det, at udenrigsministeriet vil fraråde rejser til tre europæiske lande, da smitten er for høj.\nCoronasmitten stiger over det meste af Europa i øjeblikket, og i Danmark er der desværre ikke nogen undtagelse. Faktisk er smitten så grel i Danmark i øjeblikket, at hvis udenrigsministeriet skulle lave en rejsevejledning til Danmark, så ville de fraråde rejser dertil.\nHeldigvis kan vi ikke frarådes rejser til det land vi bor i, men til gengæld kan vi blive frarådet at rejse til andre europæiske lande. Det er formentlig også, hvad der vil komme til at ske i løbet af torsdagen, hvor udenrigsministeriet udsender deres nye rejsevejledning.\nDette sker klokken 16.00, og hvis de fortsat lukker ned, hvis et land har passeret 30 smittede pr. 100.000 indbyggere over de seneste 14 dage, så vil tre lande blive ‘lukket ned’.\nDisse lande forventes at blive lukket\nHvis du går med tanker om at rejse i løbet af den nærmeste tid, så bør du afvente med at købe billetter til flyveren mod enten Holland, Portugal og Østrig.\nI Portugal har der i løbet af de seneste to uger været registreret 33 smittede per. 100.000 indbyggere om ugen, mens tallet i Holland og Østrig ligger på 39.5 og 39.6.\nHvis de tre ovenstående lande bliver ‘lukket ned’ i eftermiddag, så vil der formentlig gå noget tid, før det bliver muligt at rejse dertil med god samvittighed igen. Landene skal nemlig ned under 20 smittetilfælde per 100.000 indbyggere.